Өфө студенттары Рәсәй Уорлд скилс V асыҡ чемпионатында «ювелир эше», «график дизайны» һәм видео төшөрөү оҫталығында еңгән - Bash.News\nӨфө студенттары Рәсәй Уорлд скилс V асыҡ чемпионатында «ювелир эше», «график дизайны» һәм видео төшөрөү оҫталығында еңгән\nӨфө студенттары Рәсәй Уорлд скилс V асыҡ чемпионатында «ювелир эше», «график дизайны» һәм видео төшөрөү оҫталығында еңгән https://bash.news/news/113956_f_studenttary_rsj_uorld_skils_v_asy_chempionatynda_yuvelir_eshe_grafik_dizajny_m_video_tshr_otalyynda_egn/?lang=bash\n15 ғин 2020, 10:29\nБуласаҡ ювелирҙар. Өфөнөң һынлы сәнғәт һәм гуманитар колледжы студенттары «Йәш һөнәрмәндәр» Рәсәй Уорлд скилс V асыҡ чемпионатында «ювелир эше», «график дизайны» һәм видео төшөрөү оҫталығында призлы урындар яулаған. Ювелир һөнәре серҙәренә төшөнөү ысулдарын БСТ каналы хәбәрсеһе Гүзәл Борханова өйрәнде.\nЭвелина Йәнғлишеваның ҡулында «Йәш һөнәрмәндәр» Уорлдскилс чемпионатында яулаған беренсе алтын миҙал. Бындай уңышҡа беҙ уҡытыусым менән бергәләп килдек. Ювелир һөнәренә өйрәтеүсе Ландыш Раиҡ ҡыҙы беҙҙе металлды яратырға, ижади проекттарҙы айырыуса тырышлыҡ менән тормошҡа ашырырға өйрәтә, ти.\nЭвелина Йәнғлишева, Өфө һынлы сәнғәт һәм гуманитар колледжының 2-се курс студенты: “Чемпионат өс көн дауам итте. Беҙгә билдәле ваҡыт эсендә ювелир һөнәрендә ҡулланылған алымдарҙы тулыһынса эшләп күрһәтергә кәрәк ине. Еңеүгә ышанысым көслө булды”.\nБыл кабинетта икенсе курс студенттары ювелир һөнәренә өйрәтеүсе педагог Ландыш Ахунованан теоретик һәм практик күнекмәләр ала. Нисек кенә булмаһын, буласаҡ ювелир ижади фекерләү ҡеүәһен үҫтерергә, металл менән эшләүҙә юғары оҫталыҡҡа ирешергә тейеш.\nЮвелир эшендә теүәллек һәм түҙемлек талап ителә. Алҡаның төп детален тимер бысҡы ярҙамында селтәр эшләйбеҙ. Ярышта ошо селтәрҙе киҫеүгә ярты сәғәттән ашыу ваҡыт талап ителә.\nБында белем алған студенттарға бөгөн биҙәнеү әйберҙәрен уйлап сығарыу бер ни түгел. Тик ювелир әйберҙәрен эшләү өсөн оригиналь сәнғәт концепцияһы талап ителә.\nНадежда Малых, Өфө һынлы сәнғәт һәм гуманитар колледжының 2-се курс студенты: “Был орнаментты беләҙек итеп ҡулланырға мөмкин. Нағышлауға биш сәғәт ваҡыт китте”.\nӘ идеяларҙы тормошҡа ашырыу, донъяға танытыу өсөн колледж студенттары композицияны техник яҡтан ғәмәлгә ашыра белеү оҫталығына ла эйә булырға тейеш.\nМиңлегөл Дәүләтова, таш эшкәртеү һәм ювелир һөнәрҙәренә өйрәтеүсе уҡытыусы: “Үҫмерҙәр был һөнәрҙәр менән бик ҡыҙыҡһыналар. Ҡул эштәрендә теория менән практикаға таянып эш итәләр. Был һөнәрҙә улар юғары уңыштарға ирешә ала”.\nБыл үҫмерҙәр башлыса латунь, мельхиор менән эшләргә өйрәнә. Улар ювелир эшенә бөтә күңелеңде һалып, тырышып эшләргә кәрәклеген яҡшы аңлай. Һәр студент үҙенә генә хас ижади концепцияны техник яҡтан дәлилләп, үҙенең һөнәри оҫталығын төрлө ижади конкурстар аша раҫлай ала.\nНикита Исаев, Өфө һынлы сәнғәт һәм гуманитар колледжының 2-се курс студенты: “Миңә бында бөтәһе лә оҡшай. Яҡшы ювелир булыр өсөн өс йыл да ун ай белем алырға тейешмен”.\nӨфө һынлы сәнғәт һәм гуманитар колледжында ювелир һөнәре серҙәренә төшөнөүсе йәштәрҙең төбәк конкурсында алтын миҙал яуалаған эштәрен әлегә бөтәһе лә күрә алмай. Сөнки Рәсәй финалына сыҡҡансы көсөргәнешле ярыш дауам итә. Киләһе чемпионат Екатеринбург ҡалаһында үтә. Башҡортостандың йәш һөнәмәндәренә ювелир компетенцияһы буйынса ярыштарҙа уңыштар теләйек.\nЙырсы Вәсилә Фәттәхованың тормош юлы һәм ижадына арналған китап донъя күрҙе\n20:44, 20 ғин\nӨфөлә үтәсәк VI Бөтә донъя фольклориадаһына Рәсәй төбәктәренән тыш 80 ил вәкилдәренең килеүе көтөлә\n02:26, 18 ғин


Рәсәйҙә йыл башынан алып сентябргәсә төрлө үҫемлектәрҙән эшләнгән 600 тоннаға яҡын контрабанда ризыҡ табылып юҡ ителгән\nТартып алынған 313 тонна ит ризыҡтарының 57 тоннаһы ташланған. Рәсәй Хөкүмәте ҡарары менән билдәләнгән продукция,сеймал һәм аҙыҡ-түлекте илгә индереү тыйыла. Был исемлектә, һөт ризыҡтары, ит төрҙәре, йәшелсә-емеш һәм балыҡ бар. «Россельхознадзор» ойошмаһының Башҡортостан идаралығы ла көн һайын рейдтар үткәрә. Һуңғы тикшереүҙәр барышында 25 кг ит ризыҡтары, 1 мең килограмдан ашыу үҫемлек продукцияһының санкцияға ҡағылышы барлығы асыҡланып, юҡ ителгән.\nРадик Гаттаров, «Россельхознадзор» ойошмаһының дәүләт инспекторы\n«Төргәктәрҙең аҡтарылғандары булғас,ярлыктар ҙа етешмәгәс, продукция өлгөләрен лабороторияға алабыҙ. Һатырға рөхсәт бирергәме-юҡмы икәнлеге тикшереү тамамланғас ҡына билдәле була.Лаборотория рөхсәт бирмәйенсә был ризыҡтарҙы урынынан ҡуҙғатырға ярамай».


14 августа 2018 — 15:47 ГТРК «Башкортостан»\nАбхазияла көньяҡ хәрби округтың һауа десанты күнекмәләр сиктәрендә яр буйын шартлы дошмандан һаҡлау өсөн Гудаута полигонына төштө. Күнекмәлә 2 мең 500 хәрби, 600 берәмеа техника, шул иҫәптән “Аллигатор” вертолеттары ҡатнашҡан.\nЛенинград өлкәһендәге “Петрофлекс” заводында янғын сыҡҡан. Фажиғә урынына Рәсәй ғәҙәттән тыш хәлдәр министрлығы баш идаралығының оператив төркөмө лә саҡыртылған.\nРәсәй сәйәхәтсеһе Юрий Бурлак дуҫы Владимир Лихачев менән Севастополдан Истамбулға 20 көн эсендә йөҙөп барып етте. Юрийға 10 сәғәт буйына 500 килограмлыҡ резина һалды тартырға тура килә. Владимир ашарға бешереүсе һәм табип вазифаларын башҡарған.\nКүктә йондоҙҙар атыла башланы. Был Персеида ағымы. Белгестәр тәбиғәттең был күренешен ҡаланан ситтә күҙәтергә кәңәш итә.


Яңауылдағы шартлау буйынса газ тултырыу станцияһы операторы ғәйепләнә\nЕнәйәт эше судҡа тапшырылды.\nХәтерегеҙгә төшөрәбеҙ, быйыл ғинуарҙа Данис Әбдиев танышының үтенесе буйынса 12 литрлыҡ баллонды тултырып бирә. Станцияла был төр хеҙмәт ҡәтғи тыйылыуына ҡарамаҫтан, ул автомобилдәргә газ ҡойоу өсөн генә тәғәйенләгән колонканы файҙалана. Бынан тыш, һауыттың күләмен арттырып ебәрә. Танышы иһә баллонды өйөнә алып ҡайта, шул уҡ кисте шартлау яңғырай. Янғын һөҙөмтәһендә 11 фатир янып юҡҡа сыға, 6 кешенең ғүмере өҙөлә. Енәйәт эше ҡуҙғатылыу менән үҙ ғәйебен таныған Данис Әбдиев, артабан үҙ һүҙҙәренән баш тарта. Әле тикшереү тамамланған. Эш судҡа тапшырылған. Газ тултырыу операторы 10 йылға иркенән мәхрүм ителеүе ихтимал.


Розалия Солтангәрәйева | «Ашҡаҙар» радиоhы сайты Аудио ағым: http://player.bonus-tv.ru:8090/radio1.mp3\nРозалия Солтангәрәйева – сәсәниә, филология фәндәре докторы, С.Юлаев ордены кавалеры, М.Аҡмулла исемендәге әҙәби премия лауреаты, Башҡортостандың атҡаҙанған мәҙәниәт хеҙмәткәре.\n2010 йылдың февраленән 2015 йылға тиклем.\nРәсәй Фәндәр академияһы Өфө ғилми үҙәгенең Тарих, тел һәм әҙәбиәт институты.\nҺәр яҡшы китапты яратам.\nМ.Буранғоловтың «Башҡорт туйы».\nЭшләһәң, бер нимәнән дә ҡурҡма, ҡурҡһаң – эшләмә.\nБашҡорт халыҡ йырҙары.\nАллаһы Тәғәлә һинең ғүмереңә биргән вазифа.\nҺөйләшеү мәлендә һәр шәхестә мөғжизә асыуым.\nБер кемде лә рәнйетә алырлыҡ сифаты булмауы.\nҒилем менән шөғөлләнеү урынына көндәлек вәсвәсәгә ваҡыт сарыф итеү.\nҺәр көндө Яңы йыл һымаҡ ҡаршылап, кисен ятҡанда, «Мин үҙемдән риза»,- тип әйтерлек итеп йәшәгеҙ.


Аҙна яңылыҡтары. Рафтинг менән шөғөлләнеүселәр өсөн тау йылғаларының тынысланыуы миҙгел ябылыуға тиң\nАжғырып торған йылғаларҙы ауыҙлыҡлау, етәрлек порция адреналин алыу өсөн экстремалдар үҙ ғүмерҙәрен хәүеф аҫтына ла ҡуйырға әҙер. Профессиональ туристар хәүефһеҙлек ҡағиҙәләрен әҙме-күпме үтәй, ә бына «ҡырағайҙары» менән бәлә. Улар өсөн миҙгел асыла ғына. Йылға буйлап кәмәлә ағып төшөүселәрҙең күбеһе әҙерлекһеҙ һәм бәләнең һәр боролошта көтөп тороу ихтималлығын уйлап та бирмәй. Ташҡын йылғалар йыл да тиерлек туристар ғүмерен алып китә. Ял күңелһеҙ тамамланмаһын өсөн үҙеңде нисек тоторға? Ниндәй ҡағиҙәләрҙе үтәү мотлаҡ?\nБиш кешенән торған был төркөм үҙҙәренең икенсе тыуған көндәрен билдәләй тиһәң бер ҙә арттырыу булмаҫ. Сөнки улар әле генә үлем менән күҙмә-күҙ осрашҡан. Өфөнән килгән туристар Беренсе Май байрамдарын тәбиғәт ҡосағында үткәреү өсөн Кесе Инйәр йылғаһын һайлаған. Хәйер, бының өсөн һауа шарттары ла уңайлы, ағымдың да иң көслө мәле. Әммә экстремалдар тау йылғаһындағы һикәлтәрҙе иҫәпкә алмай. Һөҙөмтәлә ошондай урындарҙың береһендә катамаран әйләнеп туристарҙың барыһы ла һыу эсендә ҡала.\nТуристарҙың бәхетенә ярҙам ҡулы һуҙыусылар эргәлә була. Юғиһә, ваҡиғаның ниндәй фажиғә менән тамамланыуын күҙ алдына ла килтереүе ҡыйын. Күңелһеҙ хәлдәрҙе иҫкәртеү маҡсатында йыл һайын 1 май байрамдарында республика йылғаларының иң хәүефле урындарында ҡотҡарыу постары булдырыла. Быйыл туристарҙың хәүефһеҙлеген тәьмин итеүсе мөйөштәр биш ерҙә урынлашҡан. Майҙың тәүге көндәрендә генә был постар аша ике мең ярым самаһы турист ағып үткән.\nӘлеге ваҡытта айырыуса хәүефле һаналған урындарға иҫкәртеүсе банерҙар эленеп сыҡҡан. Әммә туристарҙы улар ғына ҡурҡытмай шул. Бөгөнгә республика йылғаларында фажиғәле бер осраҡ теркәлгән дә инде. Ләмәҙ йылғаһында катамаран әйләнеп китеп Өфөнән килгән ирҙең ғүмере өҙөлгән. Ә бына Өрөк йылғаһында ҡазаға тарыған 11 кешенән торған төркөмдө Хоҙай үҙе аралаған.\nКүп кенә туристарҙың йылға буйлап ағып төшөүгә еңелсә ҡарашта булыуы ла күҙәтелә. Ҡайһы берәүҙәр башына каска түгел, хатта, ҡотҡарыу жилеттарын кейергә лә онота. Шуға ла бындай хаталарға юл ҡуйырға ярамай, ти белгестәр. Сәфәргә сығыусы һәр төркөмгә ҡотҡарыу хеҙмәте сайтында теркәлергә, тәжрибәле инструктарҙар менән аралашырға һәм маршрутты алдан билдәләргә кәңәш ителә.\nҺуңғы көндәрҙә республика йылғаларында ташҡын кимәленең кәмеүе күҙәтелә. Әммә был туристарҙы тынысландырырға тейеш түгел. Сөнки тап ошондай ваҡытта кәмәләрҙең һыу аҫтында ҡалған ҙур таштарға бәрелеүе ихтимал. Шуға ҡарамаҫтан ҡотҡарыусылар әлеге байрамдарҙа күңелһеҙ хәлдәр әҙерәк булыр тигән ышаныс белдерә. Ни тиһәң дә, ямғырлы һауа торошо тәбиғәт ҡосағына сығыусылар һанын кәметергә булышлыҡ иткән.


Республикала эшҡыуарҙарға булышлыҡ итеү өсөн Көрсөккә ҡаршы штаб булдырыласаҡ // Йәмғиәт | новости башинформ.рф\nРеспубликала эшҡыуарҙарға булышлыҡ итеү өсөн Көрсөккә ҡаршы штаб булдырыласаҡ\n16:56, 15 января 2015 Йәмғиәт\nӨФӨ, 2015 йыл, 15 ғинуар. /«Башинформ» мәғлүмәт агентлығы, Арина Рәхимҡолова/.\nБашҡортостанда урындағы эшҡыуарҙарға ярҙам йөҙөнән Көрсөккә ҡаршы штаб булдырыла. Башлап ебәреүсеһе — республиканың Президент программаһын тамамлаусылар ассоциацияһы.\nШтабты ойоштороуға килеп тыуған тотороҡһоҙ иҡтисади хәл сәбәпсе. Импортты алмаштырыу продукцияһы менән шөғөлләнгән эшҡыуарҙарға һәм предприятиеларға ярҙам күрһәтергә хәл ителде. Штаб составына Башҡортостан Республикаһы Хөкүмәте, федераль һәи төбәк үҫеш институттары, йәмәғәт ойошмалары, консалтинг компаниялары, киң мәғлүмәт саралары вәкилдәре инә.\nЯҡын араларҙа штабтың тәүге ултырышы үтә. Ул көрсөк эҙемтәләрен йомшартыу өсөн һаҡлағыс механизмдар әҙерләргә, эшҡыуарлыҡҡа ярҙам итеүсе ҡоралдарҙы милектең бөтә формалары өсөн яраҡлаштырырға мөмкинлек бирәсәк. Һорауҙар һәм тәҡдимдәр avpprb@mail.ru электрон почтаһы адресына йәки 8 927 083 2333, 8 963 133 1324 телефондары буйынса ҡабул ителә.\nТеги: президент программаһын тамамлаусылар ассоциацияһы,эшҡыуарҙар


Япон етәкселеге күсемһеҙ милеккә һалым буйынса - Бөтә Япония онлайн юрист. Юпонский хоҡуҡи портал адвокат ҙур.\nЯпон етәкселеге күсемһеҙ милеккә һалым буйынса\nҺалым тасуирлама түбәндә килтерелгән, һатып алынған күсемһеҙ милекте һатып алыу ваҡытын японияла түләргә тейешТулы һәм аныҡ күреүҙе тәьмин итер өсөн бөтә булған тырышлығын был мәғлүмәт, әммә, рәхим итеп, профконсультирование менән сертификация белгестәре, әгәр һеҙ һатып планлаштырыла. түбәндә урынлашҡан күсемһеҙ милек һатып алыу ғына туранан-тура алышыусылар япония, ышаныслы кеше айырмалы рәүештә сертификаттары һатып алыу. Бынан тыш, бер нисә башҡа булһа конкрет һәм йәки түбән һалым ставкаһын кәметеү, ташламалар бөтә исчерпывающий кәметеү бындай фекер алышыу әммә (конкрет һәм автомобиль тормошобоҙҙо) аңлатыу өсөн был сиктәрендә сыға. Ҡағиҙә булараҡ, һалым түләү ваҡытын түгел, японияла ҡулланылған биналарҙы һатып, ләкин һатып ер участкаһы таралған.\nЯпонияла, йортҡа милек хоҡуғында булған ер участкаларына милек хоҡуғы булған һәм, унда урынлашҡан бина юридик үҙаллылыҡ хоҡуғы булып тора.\nТимәк, биналарҙы һәм ер ҡасан бергә тапшырыу, ҡулланылған биналарҙы һатып алыу буйынса һалым хаҡы ғына түләй. Һалым органдарына һалым түләү өсөн яуаплы юридик һатыу итеү өсөн яуаплы милли (хәҙер һигеҙ), әммә, ҡағиҙә булараҡ, һатып алыусы менән бергә ҡулланыу хаҡы түләнгән һалымдың суммаһы һатып алырға тейеш.\nКүсемһеҙ милек өсөн һалым һатып алынған япон яуаплы японияла ҡулланыла, булыу-булмауға ҡарамаҫтан, японияға һатырға ғәмәлдә йәшәгән, шуға ҡарамаҫтан, һатыусы булып һанала"даими вәкиллегендә"Япония япон ҡағиҙәләр буйынса һалым табыш алынған.\nӘммә, япон һәм сит ил предприятиелары һалымы өсөн һатыла. налогооблагаемый япон ҡулланыу маҡсаттарҙы иҫәпкә алмай, ҡағиҙә булараҡ, һәр йылдарҙа ун миллион кеше, килемдәре ҡарағанда күберәк финанс ойошмалары менән йен йәки һайлап, тапшырыу датаһы тиклем ике йыл һалым түләүҙән азат итеү өсөн кәрәк булып сыҡты. Актив билдәләнгән һалым һәм һалым һалымды планлаштырыу, күсемһеҙ милек хужалары менән йыл һайын 1 ғинуарына ҡарата йыйҙы.\nактив һалым ставкалары билдәләнә.\nдүрт мөлкәттең хаҡы булһа, бындай осра китабы өсөн актив күрһәтә, һалым һәм һалым ставкаһы 0 төҙөлөшө тәшкил итә. Был ике һалым апрель айында урындағы властар ежеквартально үткәндәрҙә ҡалды, июль, киләһе йылдың февралендә һәм декабрь. Иғтибар ҙа, һыу ғына ҡала күсемһеҙ милеккә һалымды планлаштырыу ҡулланылған, ҡалғандары законһ урынлашасаҡ биләмәне планлаштырыу япон тәғәйенләнгән зонт аҫтында. Календарь йыл дауамында милек һатып башлай (мәҫәлән, һатылған 1 июленән дата), ғәҙәттә талап һатып, аҡса һатып алыу өсөн һалым түләүҙәренең төп өлөшөн һалымды планлаштырыу, тигән ваҡытына тура килде, яңы йыл булған милек хужалары һатып алған. Шулай итеп, башҡарыусы һәм суд мөлкәтте һатып алыу 1 июлдә, ҡағиҙә булараҡ, һатып сумманы түләргә тура килә, ике йыл һалымды бер тигеҙ һалым һатып алыу хаҡы билдәләнгән тейешле һалым суммаһы менән бергә планлаштырыу һәм был актив ҡулланыла. Һалым һәм һалым һалым планлаштырыу ҡулланыу өсөн төп сара өҫтәүенә, күсемһеҙ милеккә һалым һатып алынған япон киләһенә әҙерләнергә кәрәк.\nшулай өс әһәмиәте\nҺатып алыусы һатып алыу күсемһеҙ милектән һалым түләү һәр тапҡыр, ҡасан тапшырыусы японияла бинаны йәки ер, шуға ҡарамаҫтан, күсемһеҙ милеккә дәүләт реестры теркәүгә тапшырыу, шулай уҡ хаҡ менән һатылыуына ҡарамаҫтан, нисек бирермен хаҡы һалым һәм һалым һ. ярҙамы менән ос төҙөлөш һәм ҡала төҙөлөшө, хаҡ милек, мөлкәткә һалым суммаһы һалым һатып алыу өсөн ошо иҫәп-хисаптар күрһәтә, ос террористический ҡулланыла. Бынан тыш, махсус һалым кәметеү илле 2018 йылдың 31 мартына тиклем тапшырырға ер участкалары бирелә Кәрәк, тип билдәләне. доверчиво мәнфәғәтенә тапшырылды бенефициар, был һалымдарҙың йыйылыуына ла, милеккә капиталь ремонт йәки өҫтәмә булыуға ҡарамаҫтан, ғәҙәттә, булмай. Башҡа ерҙә законлы мәнфәғәттәрен һәм хоҡуҡтарын теркәүҙе һәм милек төҙөлөшө (мәҫәлән, ипотека) һ. һәм башҡа милек һалым теркәү һәм рәсмиләштереү һәм тапшырыу тейеш ҡыҙыҡһынды."Теркәлгән"рәсми хоҡуҡи мәсьәләләр буйынса юридик бюроһы реестрынан күсемһеҙ милекте теркәү өсөн урындағы мәнфәғәттәрен һаҡлау тигәнде аңлата. был мөлкәттең, бөтә артабанғы конструктив хужаһына бирәбеҙ тип иҫкәртеү, уларҙың (һәм киң йәмәғәтселекте), мөлкәткә хоҡуғы объекты була, шулай реестры күрһәтә.\nБыл мөлкәткә һалым хаҡынан сығып билдәләү, күрһәтеү, 'бындай сараларҙа актив китабы өсөн төп һалым (һалым базаһын иҫәпләгәндә күсемһеҙ милек һатып алыу өсөн шул уҡ бирелгән).\nМилек хоҡуҡтарын теркәү өсөн тәүге ставка (тамамлағандан һуң төҙөү һ. дүрт, әммә был милек хоҡуҡтарын тапшыра тиҙлектә бара һуң-был ике. Өсөн ипотека, кредит суммаһын һалым белешеп теркәү өсөн нигеҙ булып тора (я. сумма е), һәм һалым ставкаһы 0 тәшкил итә. Бар, әммә, иң юғары ставка күрһәтеүсе башҡа бер нисә (бигерәк тә милек мөнәсәбәттәре бар. тәүге торлаҡ йорт йәки милек хоҡуғын теркәүгә тапшырылған, тип 0 тәшкил итә. 0 һәм ун биш. шуға 2017 йылға тиклем өс йылдың 31 марты). Бынан тыш, 2017 йылдың 1 милек хоҡуғының күсеүен теркәү өсөн ер һалымы ставкаһы 31 мартҡа тиклем килергә. Күсемһеҙ милеккә түләп госпошлина төрлө документтар, шулай уҡ алыш-биреш килешеүе ер өсөн һәм йәки биналары, төҙөлгән килешеүҙәр суперфиций н (ң 'суперфиция' сервитут хоҡуҡтарының дөйөм илдә оҡшаш.), төҙөлөш һәм ер рәттән ҡуртымға килешеүҙәр булды, һәм генераль подрядсы менән һ. Һәр килешеүҙе үтәргә тейеш булған штамп баҫып, [[, штамп номиналь хаҡы менән бәйле килешеү суммаһы әһәмиәте. Мәҫәлән, килешеү нигеҙендә госпошлина өсөн-ер участкаһы һатыу-һатып алыу хаҡы. Бындай килешеү һалым штампы булһа, ул бер миллиард тиклем йөҙҙән миллион иендан хаҡы мул тәшкил итә (яҡынса миллион аҡш доллары 4-8) 200, 000JPY (һалымды ла һатып алырға килешеү һәм 2018 йылдың 31 мартына тиклем-ун миллионға тиклем кәмеүе һалым иҫәбенә һатыу өсөн махсус үлсәү 160 йен, 000JPY). Кеше формаль рәүештә булһа ла, уларҙы һатып алыу килешеүҙәре физик әҙерләү өсөн яуаплы марка беркетеп (почта), ғәмәлдә, был ниндәй сығымдар һөйләшеү яҡтан предметы булып тора. Иғтибар, был ерҙәрҙә махсус һалымы күсемһеҙ милек һалымы тотоп тағы бер китап тип атап була, ләкин 2003 йылда уны көсө менән булһа ла. Корпорация резиденттарҙы сит ил һәм, ҡағиҙә булараҡ, япондар түгел, килем алыу һалым түләгән, шарттар булғанда, улар юҡ"даими вәкиллегендә"ның табыштары һалым ҡағиҙәләргә ярашлы япония япон. Шуға ла ҡарамаҫтан, йәшәү өсөн хатта билдәле бер категорияһы шулай резидент 'килем сығанағы Япония, ул түләгән һалымдар, электрон. г, япон күсемһеҙ милек һатыуҙан килгән килем.\nЯпон компанияһы өсөн ғәҙәти, теләһә ҡайһы табышҡа, мөлкәткә һалым буйынса ғәмәлдәге ставканы иң ҙур һалым түләгән өсөн күсемһеҙ подоходный был компанияһын һатып ала.\nСит ил корпорацияһы өсөн, даими вәкиллеге бар. Япония, Япония төр һалым ставкаһына ҡарап айырыла. даими вәкиллеге (законға ярашлы, япон шунда өс төр һалым менән) араһында башҡа факторҙар. Даими резиденттар өсөн башҡа учреждениелар. Япония, һалым ставкаһынан артһа йәки сит ил резиденттарҙың сит ил компанияһы физик шәхестәрҙең күсемһеҙ милеккә бәйле үзгәреп торорға мөмкин, йәки физик берәмектәр өсөн һалым түләгән. утыҙ һәм ун биш булыуына ҡарап, оҙаҡ итеп һөйләшеп активтарын һатыу (йәки биш йылдан кәмерәк). Бынан тыш, күсемһеҙ милек һалымын түләгәндә ниндәй принциптары, резиденттарҙың расклад япон подоходный (ҡағиҙә булараҡ, 10.\nегерме бер йыл), һатҡан урындары ла ҡарарға мөмкин.\nфактик һалым суммаһы үҙгәреүе (башҡа факторҙар араһында), төрлөсә булыу өсөн донъяның төрлө илдәрендә, төрлө һалымдар менән япония килешеүгә йөкмәткеһе. (1) унда капитал һалым арта японса, японса һөҙөмтәһендә һалым күсемһеҙ милектән ситләштереү, шулай уҡ хәлдә булыу-булмауға ҡарамаҫтан, һеҙ йәшәгән, һәм (2) килеменә һалым түләгән булып ҡуртым (ҡағиҙә булараҡ, 20. ҡырҡ ике) тиклем, сит илдәр тәржемә булғаны өсөн. Илдең һалым ставкаларына бәйле һеҙҙең аныҡ сығыштар, шулай килем характеристика Япон һалым маҡсаты, йөкмәткеһе һәм ҡулланыу яҡлы килешеү һалым ҡағиҙәләре, һ. мөхәррире һәм иҫкәрмә: был мәғлүмәт аныҡ һәм тулы тәьмин итер өсөн бөтә булған тырышлығын күреп, уларға тейешле һалым ҡануниәтен нигеҙләнгән мәғлүмәттәре буйынса, июль 2015.\nРәхим итеп, профконсультирование менән сертификация белгестәре, әгәр һеҙ һатып планлаштырыла.\nЙөрөтөргә тейешле лицензияһы булғанда - япон етәкселеге форумы\nКелтирүү Япониянын тышкы соттук чечимдердин


Диплом мәнфәғәте » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Аҡмулла » Диплом мәнфәғәте\nДиплом мәнфәғәте 14.12.2012 // Аҡмулла\nҠорбановтарҙың ғаиләһе бына нисәнсе көн инде зыҡ ҡуба. Барыһы ла күптән, бик күптән көткән минуттар етте бит: бәпәйҙәре Илдар өҫтәлгә шап иттереп дипломын килтереп һалды:\n— Ҡотлағыҙ, Илдар Ишғәлиевич бөгөндән — юғары белемле табип.\nШуға нисек шатланмаҫһың да нисек донъяһын гөрләтмәҫһең! Байрам хөрмәтенә мул табын әҙерләнде. Хатта баш ҡаланың үҙенән ҙур-ҙур ҡунаҡтар, дуҫ-иш саҡырылды.\nБөгөнгө заманда таныштарһыҙ бер аҙым да атлармын тимә. Ә дуҫтары мирауай уның. Мәктәп директоры Барый Ҡотлобаевич, теге ваҡытта осратып, “малайыңды алтынға тырыштырырға кәрәк” тимәһә, бәлки, бөгөн ошолай гөрләп ултырмаған да булырҙар ине. Яҙыусы Ғата Хәйҙәров иһә урыҫ теленән инша яҙып бирҙе.\nӘ бына улының туп-тура медицина университетына барып инеүе өсөн айырыуса профессор Мөртәтовҡа рәхмәте ҙур. Әтеү тиҙәк еҫе һеңеп бөткән ферма мөдире малайын ундай-бындай урынға яҡын да юлатмаҫтар ине. Уҡырға ингәс тә алты йыл буйы күҙ-ҡолаҡ булып торҙо әле. Хәҙер кеше алама бит: әле бер, әле икенсе сәбәбен тапҡан булып, университеттан осорорға ғына торалар. Ә Илдар өскә-көскә булһа ла уҡып сыҡты, ана.\nБайрам ҡыҙғандан-ҡыҙа. Ашау-эсеү мул. Икенсе генә түгел, өсөнсө эйәге һалынып төшә башлаған, бите табаҡ кеүек йәйелгән Мөртәтов тә ифрат ҡәнәғәт. Ул әле ҡаҙылығын, әле бишбармағын маҡтай-маҡтай һоғона. Унан һуң ҡаҙ һымаҡ ғоңҡолдатып ҡымыҙын һемереп ҡуя. Вәт, исмаһам, игелекте аңлай торған кешеләр! Бындайҙар менән йәшәргә була!\nУл да, үҙ сиратында, хужаларға рәхмәт әйтеп:\n— Дипломыңдың мәнфәғәтен күрергә яҙһын! — тип егеттең ҡулын ҡыҫты.\n— Ҡара әле, беҙҙең ауылдан да табип сығыр көн бар икән!\n— Үҙебеҙҙең заттан бит ул!\nИшғәле, ҡунаҡтарҙың барыһына ла айырым-айырым рәхмәт әйтеп, бүләктәр биреп, ҡулындағы рюмкаһын кәгеп ҡуйғас, даңғыр-доңғор тауышы менән йыр һуҙып та маташты:\nҠайҙа ла ғына барма,\n...Ҡышҡы матур көн. Дәресе булмаһа ла, Мөртәтов университетҡа ашыҡты. Сессия мәле бит. Үҙе уҡырға индерешкән бер студенттың ниндәйҙер проблемаһы бар икән. Тиҙерәк килеп етеүен үтенә.\nҠабаланып-һөрһәләнеп, машина аҫтына инеп киткәнен дә шәйләмәне ул...\n— Операцияны кем эшләне? — Наркоздан һуң иҫенә килгән профессорҙың тәүге һорауы шул булды.\n— Илдар Ишғәлиевичмы?\n— Эйе, тап үҙе. Әллә берәй танышығыҙмы? — Шәфҡәт туташы әйләнеп ҡарағанда, профессор тағы иҫен юғалтҡайны. Уның мейеһен телеп үткән: “Былай булғас, бөттөм инде!” тигән һуңғы уйын берәү ҙә белмәне.


ПОМИДОР ҮҪТЕРЕҮ СЕРҘӘРЕ\nЙыш ҡына һатып алған орлоҡтарҙың күп өлөшө «буш» була. Шуға ла үҫентеһеҙ ҡалмаҫ өсөн башта уларҙы тоҙло йылы һыуға һалып ҡарарға кәрәк. Бының өсөн бүлмә температураһындағы 1 стакан һыуға 1 балғалаҡ тоҙ һалып иретеп, шуға помидор орлоҡтарын һалып болғатырға. Стакан төбөнә төшөп ятҡандары ултыртырға ярай тигәнде аңлата, өҫкә күтәрелгәндәрен алып ташларға кәңәш ителә. Тоҙло һыуҙан алғас, ултыртаһы орлоҡтарҙы сайҡарға онотмағыҙ.\nАлдан әҙерләп ҡуйылған йәшниккә 1 см тәрәнлектә, араларын 2 – 3 cм ҡалдырып, тупраҡҡа сәсергә. Помидор серетмә ҡатыш торфлы тупраҡты ярата, фосфорлы-калийлы ашламаларға һиҙгер (1 биҙрә тупраҡҡа өстән бер өлөш суперфосфат һәм 2 – 3 стакан көл һалырға). Йәшниктең өҫтөн пленка менән ҡаплап, йылы һәм яҡты урынға (20–23 градус йылылыҡ талап ителә) урынлаштырырға. 7–8 көндән һуң беренсе үҫентеләр баш ҡалҡытыр. Улар 5–7 сантиметрға тиклем үҫкәс, үҫентеләрҙе яртылаш тупраҡ һалынған 400 грамлы стакандарға күсереп ултыртырға онотмағыҙ. Үҫкәндә һауытҡа әҙ-әҙләп тупраҡ өҫтәргә кәрәк һәм ян-яҡ япраҡтарын өҙөп ташларға кәңәш ителә. Аҙнаһына бер тапҡыр шыйыҡ органик ашлама менән туҡландырып барыу шарт. Үҫенте 30–40 см бейеклеккә еткәс, көслө тамыр системаһын үҫтереү өсөн 1 литрлы һауыттарға күсереп ултыртһаң үҫенте ныҡ булыр. Әгәр ҙә үҫентене май баштарында уҡ теплицаға ултыртырға планлаштыраһығыҙ икән, быны эшләмәһәгеҙ ҙә була.\nПленка аҫтына сығарып ултыртыу өсөн помидорҙы 1–10 мартҡа тиклем, асыҡ грунтҡа ултыртыу өсөн марттың 25-нән апрелдең 5-нә тиклем сәсеү яҡшы. Үҫентеләр сыҡҡас, һыуҙы һирәк, ләкин мул итеп һибергә кәрәк. Асыҡ грунтҡа сығарырға ике аҙна ҡалғас үҫентеләрҙе сыныҡтырыу зарур.\nРәсәйҙең урта зонаһында үҫтереү өсөн помидорҙың түбәндәге сорттары яҡшы:\n*«Москвич» – иртә өлгөрә. Уның аҫҡы һабаҡтарын өҙөргә, таяҡҡа бәйләргә түгел. Шытып сыҡҡандан һуң 80 көндә бешә.\n*«Монгольский карлик», «Драгоценность» сорттары ла тиҙ өлгөрә. Уларҙы тәрбиәләүе еңел. Фитофтора башланғансы өлгөрөп етә. Төп уңыш өлгөргәнсе, июлдә ашай башларға мөмкин.\n*«Взрыв», «Сладкий мой», «Бедуин», «Желтоплодный золотой» сорттары август башында бешә.\nКонсервалау өсөн эшкәрткәндә ҡабығы бик һыҙырылмаған «Драгоценность» сорты бик яҡшы. Тәжрибәле баҡсасылар «Русский любительский сладкий», «Розовый гигант» кеүек ҙур булып үҫеүсе сорттарға өҫтөнлөк бирә. Помидорҙар эре, итләс була.\n*«Долгохранящиеся» сорты ла бик популяр. Помидор һабаҡта ҡыҙармай, уны йәшел килеш йыялар, ҡыш айҙарына тиклем ҡыҙара.\n* «Бычье сердце» (гибрид). Сиргә бик бирешеп бармай. Ҡоролоҡта ла яҡшы үҫә. Аҫҡы япраҡтарын дөрөҫ итеп өҙөргә кәрәк. Бер төптән 5 кг уңыш алырға мөмкин.\n* «Дамские пальчики» – иң әрһеҙ сорт. Һыуыҡтан, ямғырҙан ҡурҡмай. Ҡояшлы, ашлама менән туҡландырылған уңышы яҡшы була. Ҡышҡылыҡҡа тоҙлап ҡуйыу өсөн яҡшы.\n* «Белый налив» сорты һалҡынға сыҙамлы. Һабағы ярты метрға тиклем етә. Помидоры итләс. Фитофторозға бирешмәй.\n("Файҙалы кәңәштәр" төркөмөнән)


Рәшиҙә Солтанова «Башҡортостан Республикаһында фиҙаҡәр хеҙмәте өсөн» билдәһе менән наградланды // Сәйәсәт | новости башинформ.рф\nРәшиҙә Солтанова «Башҡортостан Республикаһында фиҙаҡәр хеҙмәте өсөн» билдәһе менән наградланды\n9:20, 19 июля 2012 Сәйәсәт\nБашҡортостан Президенты Указы менән республиканың Ҡатын-ҡыҙҙар союзы рәйесе Рәшиҙә Солтанова «Башҡортостан Республикаһында фиҙаҡәр хеҙмәте өсөн» билдәһе менән наградланды.\nРәшиҙә Солтанова Учалы районында 1947 йылдың 19 июлендә тыуған. Юғары белемле – Башҡорт дәүләт университетын һәм КПСС Үҙәк Комитеты ҡарамағындағы Ижтимағи фәндәр академияһын тамамлай.\nБашҡортостан Республикаһының өсөнсө саҡырылыш Дәүләт Йыйылышы – Ҡоролтай депутаты, БР Дәүләт Йыйылышының Мәғариф, фән, мәҙәниәт, спорт, туризм һәм йәштәр эштәре буйынса даими комитеты рәйесе урынбаҫары була.\n1998 йылдың апрелендә «Башҡортостан Республикаһының Ҡатын-ҡыҙҙар союзы» йәмәғәт хәрәкәте рәйесе итеп һайлана.\nБашҡортостан Республикаһының Йәмәғәт палатаһы ағзаһы. «Берҙәм Рәсәй» партияһының Башҡортостан төбәк бүлексәһе Президиумы ағзаһы була (2002-2009 йылдар). Халыҡ-ара һәм бөтә Рәсәй ҡатын-ҡыҙҙар конгрестарында, ғаилә, ҡатын-ҡыҙҙар, балалар проблемалары буйынса парламент тыңлауҙарында ҡатнаша. 2005 йылдан – БР Эске эштәр министрлығы ҡарамағындағы Эске эштәр органдары эшмәкәрлегендә кеше хоҡуҡтарын үтәү буйынса йәмәғәт советы ағзаһы.\n«Башҡортостан Республикаһының атҡаҙанған мәҙәниәт хеҙмәткәре» исеменә лайыҡ. «Хеҙмәт ветераны», «Бөтә Рәсәй халыҡ иҫәбен алыуҙа күрһәткән хеҙмәттәре өсөн» миҙалдары менән наградланған.


ЯҢЫ МӨХИТКӘ ЯРАҠЛАШЫУ—МӨҺИМ ЭШ\nЭлектрон вариантҡа яҙылыу—354 һум, йыллыҡ—606 һум. * Кемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. * 2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. *\nСибай гимназия-интернатында Башҡортостандың ете районынан йыйылған балалар уҡый: Баймаҡ, Йылайыр, Әбйәлил, Ейәнсура, Бөрйән, Хәйбулла, Учалы төбәктәренән, шулай уҡ Силәбе һәм Ырымбур өлкәләренән дә бер нисә бала бар. Был осраҡта яңы килгән уҡыусыларға уңышлы һәм тиҙ яраҡлашыу бигерәк тә мөһим, сөнки тәрбиәләнеүселәр бында уҡып ҡына ҡалмай, ә йәшәй ҙә. Тәүлек әйләнәһенә бергә булыу яраҡлашыуҙы тиҙләтә, сөнки башҡа мәктәптәрҙән айырмалы рәүештә интернат системаһында уҡыусыларҙың бер-береһе менән аралашыу мөмкинселеге күберәк.\nБеренсе уҡыу көнөнән алып яңы кластарға килгән уҡыусыларҙы яраҡлаштырыу маҡсатында педагог-психолог бик ентекле эш алып бара. Һәр уҡыусыны төрлө яҡлап өйрәнеү ойошторола. Бының өсөн түбәндәге алымдар ҡулланыла: дәрестә, тәнәфестә, өйгә эш башҡарған ваҡытта күҙәтеү. Шулай уҡ психологик тикшереү уңышлы формаларҙың береһе һанала. Бында һәр баланың уҡыуға ҡыҙыҡһыныуы, класташтары араһында тотҡан урыны, яраҡлашыуҙың социаль-психологик үҙенсәлектәре лә күренә. Уҡытыусылар һәр тәрбиәләнеүсенең психологик үҙенсәлектәре менән яҡындан таныша.\nБалаларҙы бер-береһе менән таныштырыу, дуҫлаштырыу өсөн мөмкинселектәр тыуҙырыла, тренинг күнекмәләр уҙғарыла.\nКластан тыш саралар шулай уҡ уҡыусыларға үҙҙәрен асырға, һәләттәрен күрһәтергә яңы мөмкинселектәр аса. Гимназия-интернатта традицияға әйләнгән саралар «Гимназистҡа ҡабул итеү», «Таланттар йәйғоро», «Һылыуҡай-2014», «Гимназистар парады», шулай уҡ «Зарница», «Күңелле старттар» кеүек спорт ярыштары ла балаларҙы бер-береһенә ылыҡтыра, берҙәмләштерә. Артистлыҡ сифаттары булғандар КВН-да, ижади һәләтлеләр «Салтанат» халыҡ бейеүҙәре ансамблендә, спортты үҙ иткәндәр төрлө секцияларҙа әүҙем шөғөлләнә. Белем усағында фәнни эш менән ҡыҙыҡһыныусылар ҙа бик күп, уҡыусыларыбыҙ төрлө кимәлдәге олимпиадаларҙа, конференцияларҙа, конкурстарҙа ҡатнашып, алдынғы урындар яулай. Гимназияла 20-нән ашыу түңәрәк эшләй, унда уҡыусылар бик теләп йөрөй.\nКүреүегеҙсә, Сибай гимназия-интернатында уҡыусыларға яңы мөхиткә яраҡлашып китеү, яҡшы уҡыу, үҙеңде төрлө яҡлап асыу, үҫтереү, яңы дуҫтар табыу өсөн бөтә мөмкинлектәр тыуҙырылған. Бер гимназист та ҡала эске эштәр бүлегенең балиғ булмағандар бүлексәһендә иҫәптә тормай.\nГимназия-интернат тәрбиәләнеүселәре төрлө ерҙә уҙғарылған конференцияларҙа, конкурстарҙа йыш ҡатнаша. Уҡыусыларыбыҙ сит ерҙә һис тә баҙап ҡалмай, был да яраҡлашыу йәһәтенән алып барылған эштең һөҙөмтәһен күрһәтә.


Риүәйәткә тиң яҙмыш\n21 Июнь 2018, 19:24\nЕр йөҙөндә 90 йыл дауамында ғүмер кисергән кешенең яҙмыш китабы үҙе бер риүәйәткә тиң кеүек. Шул арауыҡта күпме осоштар һәм уңышһыҙлыҡтар, онотолмаҫ осрашыуҙар һәм ҡаты юғалтыуҙар, сикһеҙ ҡыуаныстар һәм күҙ йәштәре түгелгәне беҙҙең төшкә лә инерлек түгелдер. Шуға күрә лә беҙ оло йәштәгеләргә тәрән ихтирам менән ҡарайбыҙ, тыуған көндәрен хөрмәтләп билдәләйбеҙ. 73-сө Еңеү яҙын ҡаршылаусы тыл ветераны Мәрйәм Заһит ҡыҙы Хәкимова 9 майҙа икеләтә ҡотлау ҡабул итте – быйыл Сидоровка ауылында йәшәүсе ағинәйгә 90 йәш тула. Оло юбилейы менән уны Сидоровка ауылы мәҙәниәт һәм ял үҙәгендә ойошторолған тантанаға йыйылған барса ауылдаштары, район Советы депутаты Б.И. Солтанов тәбрикләне. Рәсәй Президенты Владимир Путиндың, Республика Башлығы Рөстәм Хәмитовтың, район хакимиәтенең, ауыл биләмәһе хакимиәтенең ҡотлау адрестарын, үҙенә генә төбәп әйтелгән изге теләктәрҙе ихлас ҡыуанып ҡабул итте йор һүҙле, теремек инәйебеҙ. Унан инде бик алыҫта ҡалған бала сағы, йәшлек йылдары хәтирәләренә бирелеп, күргән-кисергәндәрен бәйән итте.\nМәрйәм инәй 1928 йылдың авгусында Ейәнсура районының Күгәрсен ауылында Мәрғүбә һәм Заһит Хәкимовтарҙың татыу ғаиләһендә тәүге бала булып донъяға килә.Ләкин фашистарҙың Тыуған илебеҙгә баҫып инеүе, ҡот осҡос һуғыш башланыуы ғаиләнең матур тормошон, яҡты хыялдарын селпәрәмә килтерә. Ғаилә башлығы 1941 йылдың ҡышында фронтҡа алына һәм ни бары алты айҙан уның хәбәрһеҙ юғалыуы тураһында ҡағыҙ килә. Өләсәйе, әсәһе һәм береһенән-береһе кесерәк дүрт туғаны тураһында хәстәрлек яңы 14 йәшен тултырған тал сыбыҡтай нескә үҫмер ҡыҙ иңенә төшә. Эйе, ауыр һуғыш михнәттәре бер кемде лә урап үтмәгән, һәр кем, шул иҫәптән Мәрйәм Заһит ҡыҙы ла тылдағы фиҙаҡәр хеҙмәте менән Бөйөк Еңеүҙе яҡынайтыуға ҙур өлөшөн индергән. Әсәһе менән бергә колхоз эшендә лә йөрөй ул. Көндөҙ ҡырҙа бил бөгөп, кисен елпелдәк шәм яҡтыһында һалдаттар өсөн йылы ойоҡбаштар, бейәләйҙәр бәйләгәндәр, мейестә картуф киптергәндәр. Ошо уҡ йылдарҙа күрше Таҙлар ауылында тракторсылар курсын тамамлап, тимер атты ла йүгәнләй ул.\nҺуғыш бөткәс тә донъя ауырлыҡтары тамамланмай әле. Илде яңынан аяҡҡа баҫтырыу осоронда ла иң күп көс тап ошо быуын кешеләре иңенә төшә. Урман эше ҡатын ҡыҙ өсөн түгел тиһәләр ҙә, бил быуып Күркәтауҙа бүрәнә ҡырҡырға, Кананикольск ауылы эргәһенән аҡҡан Крепостной Йылайыр йылғаһынан һал ағыҙырға ла тура килә уға.\n– Ағас ағыҙыуҙа ҡара көҙгә тиклем йөрөй торғайныҡ. Итәктәребеҙҙе туңдырып, ноябрь айында ла һыу кисер инек. Нисек һыуыҡ үтеп ауырып ятмағанбыҙҙыр, һаман аптырайым, – ти Мәрйәм инәй көрһөнөп. – Ихтыяр һәм рух көсө мөғжизәләр тыуҙыра тигәндәре хаҡ һүҙҙер, күрәһең....\nШулай булмаһа, ауыр эш араһында йыр-моңға, уйын-көлкөгә ваҡыт табырҙар инеме лә, үҙ күңелдәрен үҙҙәре күрә белерҙәр инеме?! Ә инде йәштәр йыйылһа, сәсән телле, моңло тауышлы ҡыҙыбыҙ һәр ваҡыт иғтибар үҙәгендә була.\n“Айҙың яҡты нуры төшә\nҺағыныу йырҙарыма, – тип үҙе сығарған таҡмаҡтарын әйтеп, бейергә төшөп китер булған ул...\n1952 йылда Мәрйәм Заһит ҡыҙы Йомағужа ауылы егете Вәлиәхмәт Һөйөндөковҡа кейәүгә сыға. Тормош сынығыуы үткән йәштәр ең һыҙғанып хөкүмәт эшен дә эшләй, гөрләтеп донъяһын да көтә. Ете балаға ғүмер бүләк итеп, барыһына ла лайыҡлы тәрбиә биреп үҫтерә улар.\nХәҙер инде балаларының, ейән-ейәнсәрҙәренең, бүлә-бүләсәрҙәренең ҡәҙер-хөрмәтендә, кесе ҡыҙы Люциәнең ғаиләһендә йәшәгән инәй һәр таңды изге теләктәр менән ҡаршылай, ер йөҙөндәге һәр тере йәнгә ихлас доғаларын йүнәлтә. Мәрйәм Заһит ҡыҙының оҙон, бәхетле ғүмерҙә йәшәү сере лә уның күңел-йөрәк сафлығына барып тоташалыр, күрәһең...


Премьер көрсөккә ҡаршы саралар тураһында отчет бирҙе\nБар йәһәттән дә ҡатмарлы булған 2009 йылда Башҡортостанда хаҡтарҙың һәм инфляция кимәленең үҫешенә юл ҡуйылмаған, эш урындары һаҡланған, шулай уҡ бар социаль йөкләмәләр ҙә тулы күләмендә үтәлгән. Был турала кисә республика Президенты Мортаза Рәхимов ҡатнашлығында үткән Дәүләт Йыйылышы - Ҡоролтай ултырышында БР Хөкүмәте Премьер-министры Раил Сарбаев белдерҙе. Хөкүмәттең уҙған йылдағы эшмәкәрлеге тураһында тулы отчетты Сарбаев ике аҙна элек Хөкүмәттең киңәйтелгән ултырышында тәҡдим иткәнгә күрә, был юлы ул көрсөккә ҡаршы сараларға ғына туҡталды.\n2009-2010 йылдарҙа уларҙы ғәмәлгә ашырыуға дөйөм алғанда 157,6 миллиард һум аҡса йүнәлтелгән.\nЯрайһы ҙур өлөшө был сараларҙың сәнәғәт предприятиеларына ярҙамға тәғәйенләнгән. 2009 йылда Башҡортостан ихтыяжын ҡәнәғәтләндереү өсөн урындағы етештереүселәрҙән 840 миллион һумға автобустар, үҙбушатҡыстар, янғын һүндереү цистерналары һәм башҡа төрлө техника һатып алынған. Әлеге ваҡытта 2010 йылға автотранспорт саралары һәм коммуналь техника һатып алыуға федераль бюджеттан субсидия бүлеү тураһында республика Хөкүмәте менән РФ Төбәк үҫеше министрлығы араһында килешеү әҙерләнә.\nРеспублика бюджетынан сеймал һәм ҡорамалдар һатып алыуға средстволар бүленгән, Хөкүмәт предприятиеларға кредиттар алыуҙа ла ярҙам күрһәткән.\nДәүләт ярҙамының өҫтөнлөклө йүнәлеше - агросәнәғәт комплексы. Һуңғы ике йылда ауыл хужалығы тауарҙары етештереүселәрен республика бюджетынан тура субсидиялау өс тапҡырға артҡан һәм 2009 йылда 4,76 миллиард һум тәшкил иткән. Дөйөм алғанда агросәнәғәт комплесы үҫешенә бюджеттан һигеҙ миллиард һум бүленгән - был капитал һалыуҙарҙан һәм ауыл ерендә юлдар төҙөүҙән тыш.\nУҙған йылда республикала "Шәхси ихата" шәхси ярҙамсы хужалыҡтарға дәүләт ярҙамы программаһы старт алды. Уға ҙур өмөттәр бағлана. Бөгөн Башҡортостанда 500 мең шәхси ярҙамсы хужалыҡ иҫәпләнә, ауыл хужалығында етештерелгән продукцияның 65 проценты уларҙың өлөшөнә тура килә. Социаль программала граждандарға техника хаҡының 10 проценты күләмендә беренсе иғәнә индереп, биш - ун йылға бүлеп түләү юлы менән лизинг буйынса таратыу өсөн техника һәм ҡорамалдар һатып алыу ҡаралған.\n2009 йылда агролизинг схемаһы буйынса крәҫтиәндәр республика ҡаҙнаһы иҫәбенә 60 процентҡа арзанайтыу юлы менән 215 трактор һәм 485 берәмек башҡа төрлө техника һәм ҡорамал һатып алған. Шәхси хужалыҡтар алған кредиттарҙың проценттарын ҡаплау өсөн төрлө кимәлдәге бюджеттарҙан 118 миллион һум аҡса бүленгән. Ярҙамсы хужалыҡтар етештергән продукция күләме 10 процентҡа артҡан һәм 65,4 миллиард һум тәшкил иткән.\nАғымдағы йылда был программаны ғәмәлгә ашырыу дауам итәсәк, малсылыҡҡа һәм етештерелгән ауыл хужалығы продукцияһын һатыуға етди иғтибар биреләсәк.\nХалыҡты торлаҡ менән тәьмин итеү мәсьәләһе лә республика етәкселеге өсөн өҫтөнлөклө булып ҡала. Иҡтисади көрсөккә ҡарамаҫтан, 2008 йыл менән сағыштырғанда Башҡортостанда сафҡа индерелгән торлаҡ күләме кәмемәгән. 2008 йыл менән сағыштырғанда бюджет инвестициялары бер ярым тапҡырға артҡан. 2010 йылда төҙөлөш темпын һаҡлау бурысы тора, быға квадрат метры 10-14 мең һум менән иҫәпләнгән эконом класындағы аҙ ҡатлы йорттар төҙөүҙе күҙаллаған "Үҙ йортом" маҡсатлы программаһын ғәмәлгә ашырыу ҙа булышлыҡ итә. Һәм был, РФ Төбәк Үҫеше министрлығы баһалауынса, Башҡортостанда торлаҡтың бер квадрат метры 27800 һум тәшкил иткәндә. Быйыл "Үҙ йортом" программаһы нигеҙендә Өфө тирәләй ике меңдән ашыу йорт төҙөләсәк. Артабан БР Хөкүмәте был программаға бар республиканы йәлеп итергә һәм алдағы биш йыл эсендә төҙөләсәк йорттар һанын 10 меңгә еткерергә ниәтләй.\nБашҡортостан шулай уҡ 2002-2010 йылдарға иҫәпләнгән "Торлаҡ" федераль маҡсатлы программаһының "Йәш ғаиләләрҙе торлаҡ менән тәьмин итеү" ҡушымтаһын ғәмәлгә ашырыуҙа ҡатнашыуға һайлап алыу конкурсында еңеп сыҡҡан. 128 миллион һум күләмендә федераль финанслауҙан тыш 258 миллион һум аҡса республика бюджетынан бүленгән, был 2009 йылда 436 йәш ғаиләгә сертификаттар тапшырырға мөмкинлек биргән.\nШулай уҡ уҙған йылда 396 Бөйөк Ватан һуғышы ветераны торлаҡ шарттарын яҡшыртҡан, 2010 йылдың ғинуар-февралендә 2005 йылдың 1 мартына тиклем сиратҡа баҫҡан йәнә 36 ветеран яңы йортҡа күскән. Етәкселәрҙең планында мохтаж ветерандарҙың барыһын да комфортлы торлаҡ менән тәьмин итеү.\nТөбәктең ун меңдән ашыу халҡы капиталь ремонт һәм иҫке һәм авария хәлендәге йорттарҙан яңыһына күсереү арҡаһында торлаҡ шарттарын яҡшыртҡан.\nРаил Сарбаев 2010 йылдың 22 мартында 2010-2012 йылдарға иҫәпләнгән "Ғаилә" республика программаһы раҫланыуы хаҡында белдерҙе. Ғаилә ҡиммәте йәмғиәттең төп институты булыуын йәмәғәтселек аңында нығытыу һәм балалы ғаиләләргә социаль ярҙам өлкәһендә дәүләт гарантияларын тәьмин итеү уның төп маҡсаты иҫәпләнә.\nРеспубликала бер миллион ярым ғаилә иҫәпләнә. Шуларҙың 15 меңе ауыр тормош шарттарында булыуы арҡаһында иҫәпкә алынған. Был ғаиләләрҙә 31 меңдән ашыу бала тәрбиәләнә. Бынан тыш, республикала 19 мең етем бала йәшәй. "Ғаилә" мәсьәләләрен хәл итеүгә 2010 йылда 20 миллиард һум бүленәсәк.\nҺүҙ ыңғайы, 2009 йылда Башҡортостанда 25 мәктәп, ете ауыл мәҙәниәт йорто, һигеҙ дауахана корпусы, өс физик тәрбиә корпусы, бер япмалы һырғалаҡ, хеҙмәт ветерандары һәм инвалидтарға ике корпус сафҡа индерелгән. Бюджеттан тыш сараларға ике бассейн, өс спорт комплексы, 42 хоккей ҡумтаһы, 41 спорт майҙансығы төҙөлгән.\nРеспубликала инновацион эшмәкәрлеккә һәм эшҡыуарлыҡҡа ярҙам итеүгә ҙур иғтибар бирелә. 2009 йылда төбәктә Өфөлә, Стәрлетамаҡта, Мәләүездә алты технопарк һәм технологиялар трансферы үҙәге ойошторолған. Бик ҙур сумма - 1,8 миллиард һум, 2008 йыл менән сағыштырғанда 20 тапҡырға күберәк, бәләкәй бизнесҡа ярҙам итеүгә йүнәлтелгән. Бәләкәй һәм урта эшҡыуарлыҡтың 1100 субъекты дәүләттән финанс ярҙамы алған. Ағымдағы йылда бизнесҡа ярҙам республика программаһын ғәмәлгә ашырыуға шундай уҡ сумма бүленәсәк.\nПремьер-министр билдәләүенсә, Башҡортостан Рәсәйҙең инвестицион яҡтан уңайлы ун төбәк исемлегенә ингән, ә "Инвестициялауҙа минималь иҡтисади хәүеф" номинацияһында беренсе урын алған. 2009 йылда төбәк иҡтисадына төп капиталға 140 миллиард һум инвестициялар һалынған.\nДөйөм алғанда Дәүләт Йыйылышы - ҡоролтай ултырышының көн тәртибендә 50-гә яҡын һорау ине. Депутаттар бер нисә закон проектын ҡараны - атап әйткәндә, өсөнсө уҡыуҙа "БР дәүләт граждан хеҙмәткәрҙәрен профессиональ яҡтан ҡайтанан әҙерләү,\nквалификацияһын күтәреү һәм стажировка", "Административ хоҡуҡ боҙоуҙар тураһында", "БР ер мөнәсәбәттәрен көйләү", "Урындағы үҙидара органдарына ғаиләгә баланы тәрбиәгә биргәндә бер тапҡыр түләнә торған пособие тәғәйенләү һәм түләү буйынса дәүләт вәкәләттәре биреү" кеүек биш закон проектына үҙгәрештәр индереү ҡаралды. 16 закон проекты икенсе уҡыуҙа һәм һигеҙ закон проекты бер уҡыуҙа ҡаралды.\nБашҡортостан парламентарийҙары шулай уҡ РФ Һыу кодексының бер өлөшөнә күлдәрҙе федерация субъекттары милкенә тапшырыу кеүек үҙгәреш индереү инициативаһы менән сығыш яһаны.\nБынан тыш, депутаттар 14 мартта өҫтәмә һайлауҙа еңгән яңы хеҙмәттәштәрен сәләмләне, һәм яңы мировой судъяларҙың ете кандидатураһын раҫланы.


9 Апрель 2020, 22:00\nХәйерле кис, дуҫтар! Кисәге һорау райондаштарҙа әллә ни ауырлыҡтар тыуҙырмаҫ тип уйлағайныҡ. Әммә варианттарҙың төрлөлөгө уның бигүк еңел булмауын күрһәтә. Ә яуап былай ине: 2019 йылда Башҡортостан Республикаһының атҡаҙанған артисы исеменә яҡташыбыҙ, Мәжит Ғафури исемендәге Башҡорт академия драма театры актеры Артур Рауил улы Ҡунаҡбаев лайыҡ булды.\nКисәге һорау райондаштарҙа әллә ни ауырлыҡтар тыуҙырмаҫ тип уйлағайныҡ. Әммә варианттарҙың төрлөлөгө уның бигүк еңел булмауын күрһәтә. Ә яуап былай ине: 2019 йылда Башҡортостан Республикаһының атҡаҙанған артисы исеменә яҡташыбыҙ, Мәжит Ғафури исемендәге Башҡорт академия драма театры актеры Артур Рауил улы Ҡунаҡбаев лайыҡ булды. Дөрөҫ яуаплаған төркөмдәштәр Нәркәс Мөхәмәтйәнова, Рәүфә Аҫылғужина, Фәимә Исхаҡова, Резеда Юланова, Гүзәл Атнағолова, Фәниә Яҡшыбаева, Эльмира Дәүләтшина, Айна Иманғолова һәм Фәйрүзә Ғөбәйҙуллина иҫәбенә – йәнә берәр мәрәй.\nАпрель бәйгеһенә ҡарата теләк-тәҡдимдәр араһында төркөмдәштәр математика өлкәһен дә урап үтмәүҙе һорағайны. Шуға ла бөгөн мәсьәлә тәҡдим итергә булдыҡ.\nБер килограмм сәтләүектең хаҡы 75 һум. Фәриттең 350 һум аҡсаһы бар. Ул 4 кг 400 гр сәтләүек һатып алғас, нисә һум аҡсаһы ҡалыр?\nУңыштар һәм иртәгәгә тиклем!


Китапханабыҙҙың киләсәге өмөтлө\n15 Август 2019, 19:03\nКитапханабыҙҙың киләсәге өмөтлө Хәҙерге заманда берәй мәғлүмәт кәрәкһә, уны бер ниндәй ҡыйынлыҡһыҙ интернет селтәренән эҙләп табырға мөмкин. Етмәһә, һәр беребеҙҙә заманса гаджеттар. Ошоларҙан сығыпмылыр инде ҡайһы берәүҙәр хәҙер китапханаға кеше йөрөймө, тип һорай. Йөрөй, нишләп йөрөмәһен ти! Тере китапты ҡулға тотоп уҡыу менән бер нәмәне лә сағыштырып булмайҙыр. Үҙенә күрә бер яңылыҡ булһын әле тип, үҙәк район китапханаһының тыуған яҡ һәм башҡорт әҙәбиәте бүлеге хеҙмәткәрҙәре, китапханаға йөрөүселәргә өндәшмәй генә, ярты йыл эсендә иң күп китап уҡыусыларҙы асыҡланы. Иң-иңдәребеҙ дүртәү булып сыҡты. Уларҙы һеҙҙең менән дә таныштырып үтәбеҙ.\nХәҙерге заманда берәй мәғлүмәт кәрәкһә, уны бер ниндәй ҡыйынлыҡһыҙ интернет селтәренән эҙләп табырға мөмкин. Етмәһә, һәр беребеҙҙә заманса гаджеттар. Ошоларҙан сығыпмылыр инде ҡайһы берәүҙәр хәҙер китапханаға кеше йөрөймө, тип һорай. Йөрөй, нишләп йөрөмәһен ти! Тере китапты ҡулға тотоп уҡыу менән бер нәмәне лә сағыштырып булмайҙыр.\nҮҙенә күрә бер яңылыҡ булһын әле тип, үҙәк район китапханаһының тыуған яҡ һәм башҡорт әҙәбиәте бүлеге хеҙмәткәрҙәре, китапханаға йөрөүселәргә өндәшмәй генә, ярты йыл эсендә иң күп китап уҡыусыларҙы асыҡланы. Иң-иңдәребеҙ дүртәү булып сыҡты. Уларҙы һеҙҙең менән дә таныштырып үтәбеҙ.\n“Китап ене ҡағылған” дуҫтарыбыҙҙың береһе – Баймырҙа Хөсәйен улы Итҡолов. Оло йәштә булыуына ҡарамаҫтан, машинаһында елдереп килеп етә ул. Бер килгәндә ун-ун бишләгән китап ала. “Китапхананың бөтә китаптарын уҡып бөттөм инде, олоғайғас ни, элек уҡығандарым онотола ла, ҡабаттан алам,” - ти ул йылмайып. “Бына, аҙналыҡ аҙыҡ булды был миңә,” - тип шаяртырға ярата мәрәкәсел Баймырҙа олатай китап алырға килгән һайын.\nӘҙәби әҫәрҙәрҙе һыу кеүек эскән тағы ла бер әүҙем уҡыусыбыҙ – Гөлфирә Рафаэль ҡыҙы Баймырҙина. Бикбулат ауылынан Мораҡҡа йөрөп эшләүенә ҡарамаҫтан, күңел байлығы тураһында ла онотмай ул. Бәләкәйҙән китап уҡырға яратҡан Гөлфирә яңы ғына «мейестән сыҡҡан» китаптарҙы түҙемһеҙләнеп көтөп ала. Бер көн генә Гөлсирә Ғайсарова-Ғиззәтуллинаның “Йәннәт һулышы”исемле яңы килгән китабын алып, уҡып, үҙ тәьҫораттары менән бүлешеп тә китте. Төн уртаһында уятып һораһаң да, йәнең теләгән әҫәрҙе һөйләп бирә алған Гөлфирәбеҙ менән беҙ ҙә ғорурланабыҙ!\nӘҙәби китаптар менән бер рәттән ваҡытлы матбуғатты ла күҙәтеп барған дуҫтарыбыҙ күп беҙҙең. Уларҙың береһе - ике юғары белемле, оҙаҡ йылдар мәғариф өлкәһендә эшләүсе, буш ваҡыттарында халыҡҡа юридик ярҙам күрһәтеүсе үҙ эшенең оҫтаһы Закир Хәбир улы Ҡолтаев. Шундай яуаплы, етди эштәре булыуға ҡарамаҫтан, ваҡыт табып, китапханаға йыш йөрөй ул. “Әҙәбиәт - күңелемдең иң түрендә ятҡан хазиналарҙың береһе. Ваҡытлы матбуғатты күҙәтеп барам, “Ватандаш”, “Ағиҙел”, “Башҡортостан ҡыҙы” журналдарын яратып уҡыйым. Балалар әҙәбиәте менән дә ҡыҙыҡһынам. Үҙем дә кескәйҙәргә арнап шиғри формала әҫәрҙәр ижад итәм, балалар өсөн тәғәйенләнгән баҫмаларҙа улар әленән-әле донъя күреп тора. Компьютерға күсеүебеҙгә ҡарамаҫтан, китап-журналдарҙы ла оноторға ярамай. Улар бер-береһен тулыландырып һәр саҡ йәнәшә барырға тейеш. Миңә килгәндә, китапһыҙ тормошомдо күҙ алдына килтерә алмайым,” ти ул.\nҒүмер буйы полиция өлкәһендә эшләүсе, әлеге ваҡытта хаҡлы ялда булған Әхәт Нурғәле улы Айытҡолов тарихи документтарға нигеҙләнгән китаптарҙы үҙ итә. Әхәт ағай башҡорт телендә сыҡҡан журналдарҙы ла яратып уҡый. Килгән һайын “Әл дә китапхана бар, берҙән, халыҡ араһына сығып йөрөп киләһең, икенсенән, ҡулға тотоп, һәр битен ҡыштырлатып асып китап-журнал уҡыуға ни етә! Күҙ бөтөрөп компьютерға текләп ултырыу минең өсөн түгел, китап – иң яҡшыһы”, тип беҙҙең күңелде күтәреп китә.\nАллаға шөкөр, йәше лә, ҡарты ла китапханаға теләп йөрөй. Күпме студенттарҙы китаптар йөкмәтеп сессияларға оҙатабыҙ ҙа, уңыштарына һөйөнөп ҡаршы алабыҙ. Һәр килгән дуҫтарыбыҙҙан матур-матур теләктәр, рәхмәт һүҙҙәре ишетәбеҙ. Был һүҙҙәр күңелдәргә май булып яғыла. Ә ошондай уҡыусыларыбыҙ булғанда, китапханабыҙҙың киләсәге өмөтлө.


Башҡорт теленән төбәк кимәлендәге диктант тексын Хөрмәтулла Үтәшев уҡыясаҡ // Йәмғиәт | новости башинформ.рф\nБашҡорт теленән төбәк кимәлендәге диктант тексын Хөрмәтулла Үтәшев уҡыясаҡ\n17:04, 2 апреля 2015 Йәмғиәт\nӨФӨ, 2015 йыл, 2 апрель. /«Башинформ» мәғлүмәт агентлығы, Эльмира Сабирова/.\nБашҡорт теленән төбәк кимәлендәге диктант тексын М.Ғафури исемендәге Башҡорт драма театры актеры, Рәсәйҙең һәм Башҡортостандың халыҡ артисы, С.Юлаев исемендәге дәүләт премияһы лауреаты Хөрмәтулла Үтәшев уҡыясаҡ.\nБашҡорт дәүләт университетының башҡорт тел ғилеме һәм этномәҙәни белем биреү кафедраһы мөдире Ишмөхәмәт Ғәләүетдинов хәбәр итеүенсә, ҡатнашыусыларға Яныбай Хамматовтың «Башҡорттар китте һуғышҡа» романынан өҙөк тәҡдим ителә.\n— Сара 11 апрелдә Башҡорт дәүләт университетының төп корпусында һәм уның Стәрлетамаҡ, Сибай, Бөрө, Нефтекама, Учалы филиалдарында уҙғарыла, — тип аңлатма бирҙе Ишмөхәмәт Ғәләүетдинов. — Төбәк кимәлендәге диктанттың девизы: «Башҡорт телендә һөйләшәм, башҡорт телендә яҙам!».\nДиктант иртәнге сәғәт 10-да 02 аудиторияһында башлана. Сарала ҡатнашыу өсөн regdict.ru сайтында теркәлергә кәрәк.\nТеги: башҡорт теленән диктант,бду


Рәсәйҙәрҙе электрон паспорттарға күсерә башлайҙар\n9 Октябрь 2018, 16:57\n2021 йылдан Рәсәйҙә граждандарҙы электрон паспорттарға күсерә башларға уйлайҙар, тип хәбәр итә РБК.\nЭлектрон паспорттар яйлап ҡағыҙ паспортты тулыһынса алмаштырырға тейеш. Уның электрон чип менән пластик карта рәүешендә әҙерләнеүе мөмкин. Электрон паспорттар индереү буйынса проект сентябрҙә Рәсәй хөкүмәтендәге ике кәңәшмәлә тикшерелде.\nЧипҡа хәҙерге паспорттағы мәғлүмәт кенә яҙылмай. Һүҙ бер документта СНИЛС, водитель танытмаһы һәм башҡа шәхси мәғлүмәттәрҙе берләштереү хаҡында бара. Шуның менән параллель рәүештә Рәсәйҙәге бөтә халыҡтың берҙәм мәғлүмәттәр базаһы булдырылырға тейеш.\nРәсәйҙәрҙе электрон паспорттарға күсереү реформаһының хаҡы 2024 йылға тиклем 114,4 миллиард һум тәшкил итеүе мөмкин. Бюджет өсөн был сумманы яңы документ алыу өсөн дәүләт пошлинаһы иҫәбенә ҡаплау күҙаллана.\nЭлектрон паспорт, юридик яҡтан әһәмиәтле ғәмәлдәр башҡарыу өсөн барлыҡ кәрәкле мәғлүмәттәрҙе туплап, дәүләт мәғлүмәт системаларына граждандың «һанлы профиленә» инергә мөмкинлек бирә.\n2023 йылға илдә граждандың «Һанлы профиле» системаһын булдырыу тураһында 17 сентябрҙә хөкүмәт тарафынан раҫланған «Һанлы иҡтисад» милли программаһы проектынан билдәле булды.\nҺүҙ граждандың метапрофилен булдырыу хаҡында бара, был — кеше тураһында электрон дәүләт реестрҙарында юридик яҡтан әһәмиәтле яҙмаларға һылтанма рәүешендә һаҡланған мәғлүмәттәр (мәҫәлән, күсемһеҙ милек йәки һалымдар тураһында мәғлүмәттәргә). «Һанлы иҡтисад»тағы аккаунт, ведомстволар араһындағы мәғлүмәт алмашыуға ваҡытты ҡыҫҡартып, кеше тураһында бөтә юридик мәғлүмәтте берләштерергә мөмкинлек бирергә тейеш.\nӨҫтәүенә хөкүмәт учреждениеларына граждандың системала уның профиле хаҡында мәғлүмәтте эшкәртеүгә ризалығы талап ителмәй. Шул уҡ ваҡытта мәғлүмәт талап ителгән коммерция ойошмалары бындай ризалыҡ алырға тейеш. Атап әйткәндә, һүҙ потенциаль займ алыусы тураһында мәғлүмәттәр йыйған банктар хаҡында барыуы мөмкин.


Тетрәндергес яҙмыштар » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар архивы » Хәтер » Тетрәндергес яҙмыштар\n30.10.2018 Тетрәндергес яҙмыштар\n30 октябрь – Сәйәси золом ҡорбандарын иҫкә алыу көнө\nСССР тарихында иң ҡара биттәр – ул сәйәси репрессия йылдары. Халыҡты нахаҡҡа ғәйепләп, уйҙырмалар табып, «фаш итеп», ҡурҡытып, физик һәм рухи яҡтан һындырған осор… Золом йылдары бер нисә тулҡындан тора. Тәүгеһе 1929 – 1930 йылдар, икенсеһе, иң фажиғәлеһе, 1937 –1938 йылдар һәм һуңғыһы, 50-се йылдар башындағы репрессияның ҡанлы тәгәрмәстәре күпме яҙмышты иҙеп, артабан оҙаҡ ваҡытҡа имгәтеп ҡалдыра. Иң булдыҡлы шәхестәрҙе юҡҡа сығарған репрессия бер төбәкте, халыҡты, милләтте лә урап үтмәгәндер. Нахаҡҡа рәнйетелгән йәндәр, әрнеү-ғазаптарға дусар ителгән, үлем язаһына тарттырылған ҡәүемдәр Әбйәлил районының Ташбулат ауылынан да булған. Мәҫәлән, Ситдиҡовтар – илдәге социализмды нығытыу өсөн йәш быуынды белемле итеүгә йәне-тәне менән бирелгән уҡытыусылар, йәнәһе, ил именлегенә аяҡ салырға маташҡан. Улар хаҡында мәғариф ветераны Миңзәлә Мөхәмәтғәли ҡыҙы Нафиҡова бәйән итте.\nҺарун Ситдиҡов, бала сағында тома етем булып ҡалыуына ҡарамаҫтан, тырышлығы, ныҡышмалылығы һәм һәләте менән тормошта үҙ урынын тапҡан шәхес була. Етем малай Ҡарабалыҡты күленән балыҡ тотоп, Смеловск һәм башҡа яҡын тирәләге рус ауылдарына алып барып һата. Ошо кәсеп арҡаһында бала тамағын туйҙыра, үҙ-үҙен хәстәрләй. «Знакумдар» менән йыш аралашҡан Һарун рус телен бик яҡшы өйрәнә. Сираттағы сәфәренән ҡайтып килгәндә уға таныш булмаған кешеләр осрап, юлды һораша. Башҡорт малайының тап-таҙа рус телендә яуап биреүенә, ҡалаға илткән юлды аңлатыуына таң ҡала юлсылар. Баланың үҙе менән дә ҡыҙыҡһыналар, етем икәнен белгәс, уҡырға теләйһеңме, тип һорайҙар. Һарун ризалығын белдереп, баш ҡаға. Юлсылар уны үҙҙәре менән Верхнеуральск ҡалаһына алып китә. Ана шулай башлана белем тауына үрләү – үҫмер урындағы мәҙрәсәне, артабан Ҡазан ҡалаһындағы Уҡытыусылар семинарияһын тамамлай. Йылдар уҙғас, дипломлы белгес Белорет ҡалаһына эшкә килә.\nТау исправнигы Мөжәһетдин Малиҡов исемле хәлле кеше зыялылар ойошторған осрашыуҙарҙа йәш уҡытыусыны күреп ҡала. Бай тәртипле, уҡымышлы егетте оҡшата һәм кейәү итергә теләй. Һарун да байҙың рус, ғәрәп, немец телдәрен һыу кеүек эскән, пианинола уйнаған, ҡалаҡҡа һалып йоторлоҡ ҡыҙына ғашиҡ була. Шулай итеп ул Фатима Малиҡоваға өйләнә. Әйткәндәй, кәләшенең бер туған һеңлеһе Фатиха – Муса Мортазиндың ҡатыны. Мөжәһетдин байҙың өс ҡыҙы ла яҡшы белемле, ҡул эштәренә оҫта булған.\n1912 йылда тыуған ауылында рус-башҡорт мәктәбе асылғас, Ситдиҡовтар Ташбулатҡа күсеп ҡайта. Һарун белем усағы менән етәкселек итә, рус теленән белем бирә. Итәғәтле уҡытыусыны ауыл халҡы хөрмәт итә. Ғаилә ишәйә, бер-бер артлы алты бала донъяға килә.\nГраждандар һуғышы осоронда Әбйәлил төбәгендә ҡанлы бәрелештәр күп була. Был төбәктәге күп яу менән етәкселек иткән легендар комбриг йыш ҡына Ташбулаттағы бажаһына килеп йөрөй. Мусаның писары Һарундың йортона Башҡорт милли-азатлыҡ хәрәкәте етәкселәре йыш килә. Шул иҫәптән Әхмәтзәки Вәлиди ҙә. Һуғыштан һуң да, Муса Мортазин Ташбулатҡа юлды онотмай. Комбригтың айырыуса яратҡан байрамы һабантуй була. Автомобиль менән дә йыш килә. Быуаттың техника мөғжизәһен ҡарарға барлыҡ ауыл халҡы йыйыла. 1937 йылда тап ошо факттар Һарун һәм уның оло улы Рөстәмде ҡулға алыу сәбәбе булып тора ла инде.\n– Фатима өләсәйем һөйләп ҡалдырыуынса, ҡулға алырға ноябрҙең бер төнөндә киләләр. Уҡымышлы кешенең бик бай китапханаһы була. Барлыҡ китапты өй алдына сығарып, ҙур усаҡ итеп яғалар, тентемәгән ерҙе ҡалдырмайҙар. Тәүге төндә Һарунды алып китһәләр, икенсе төндә Рөстәм артынан киләләр. Милиционерҙар, икенсе тапҡыр килгәнендә, береһе бабайҙың бүреген, икенсеһе тунын, итеген һалдырып алып кейеп алған була. Балалары, төрмәлә таланған, кейемһеҙ ҡалған ғаилә башлығын йәлләп, аһ итә, –тип һөйләй Ситдиҡовтың бүләсәре Миңзәлә апай.\nӘ Рөстәм, Троицк ҡалаһында гимназия тамамлап, яңы асылған Күсем руднигы мәктәбендә директор вазифаһын башҡара, балаларҙы рус теленән уҡытҡан була. Уның ҡатыны – Күсем ауылының Хәйбуллиндар нәҫеленән булған Шәкир Ғәлимовтың ҡыҙы Мәрхәбә дүрт бала менән тороп ҡала. Ҡатындың күңелендә быға тиклем дә репрессия шауҡымы юйылмаҫлыҡ эҙ ҡалдыра. Сөнки уның ата-әсәһен кулак тип, мал-мөлкәттәрен тартып алып, 1929 йылда Кемерово өлкәһендәге Прокопьевск ҡалаһына ҡыуалар. Күсем ауылында Шәкир Ғәлимовтың йорто оҙаҡ йылдар – мәктәп, ә таш һарайы магазин итеп ҡулланыла.\nФатима ҡулға алынған ире менән улын Асҡарҙан Белорет төрмәһенә ҡасан оҙатасаҡтарын белеп ҡала. Балаларын да, киленен дә ҡаты тыйып, булған аҙыҡ-түлекте төйнәп, ауыл аша үтәсәк ылауға сыға. Һаҡсыларҙың яҡын килмәҫкә ҡушып ҡысҡырыуҙарына ҡарамаҫтан, ҡатын ғәзиз кешеләрен күреп өлгөрә. Әсә йөрәге тыйыуҙарҙан ҡурҡып торамы ни, ул санала ултырған улының аяҡтарын барып ҡосаҡлай. Милиционерҙар тупаҫ ҡыланып, ҡатынды юл ситенә этеп ебәрә. Фатима күҙ йәштәренә ирек биреп, ҡар өҫтөндә ятып ҡала. Рөстәм шул арала хат ташлап өлгөрә. Унда: «Атайыма ла, миңә лә ныҡ бәйләнәләр, күп ғәйеп тағалар. Беҙ, ахыры, ҡайта алмаҫбыҙ. Мәрхәбә, хәлеңдән килгәнсе ҡыҙҙарҙы уҡыт», – тип яҙылған була. Ысынлап та, ошо китеүҙәренән әйләнеп ҡайтырға насип булмай – советҡа ҡаршы эшмәкәрлектә бер түгел биш статья менән ғәйепләнгән Һарунды бер нисә көндән, ә 29 йәшлек Рөстәмде март айында атып үлтерәләр. Шулай итеп, һис тә совет власына ҡаршы йөрөмәгән, ә тик белемле булғандары өсөн генә аталы-уллы нахаҡҡа язаға тарттырыла. Сәйәси золомға дусар булғандарҙың әсе яҙмыштарының күләгәһе балаларына ла төшә. Бынан һуң уларҙың ғаилә ағзалары кәмһетеүҙәргә һәм эҙәрлекләүгә дусар була. Кисә генә яҡшы мөғәмәлә булған уҡытыусылар, мортазинсылар, тип балаларҙы һыйҙырмай, уҡыуға ныҡ һәләтле Ситдиҡовтарҙы дәрестәрҙә күрмәмеш булып ҡылана. Заманаһы шулай булғандыр инде – бөгөн «халыҡ дошманы» балаһына яҡшы билдә ҡуйһаң, иртәгә үҙеңде ҡулға аласаҡтар…\nФатима килене Мәрхәбә менән бергә донъя көтә. Тиҙҙән һуғыш башлана. Ситдиҡовтарҙың өлкән ҡыҙы, Асҡар ауылында йәшәүсе Фәхирә, ире һуғышта һәләк булғас, эш таба алмай йонсой. «Халыҡ дошманы» балаһын мәктәпкә яҡын юлатмайҙар, йәнәһе. Ҡатын көс-хәл менән Байым мәктәбенә йүнәлеш ала. Уҡытыусы унда ике балаһы менән үтәнән-үтә ел уйнап торған бәләкәй генә өйҙә йәшәй башлай. Ләкин бер аҙҙан Фәхирә Һарун ҡыҙы, ауырлыҡтарҙы күтәрә алмайынса, йөрәк сиренән үлеп ҡала. Фатима был ауыр хәбәрҙе ишетеү менән ат табып Байымға юллана. Ҡыҙының мәйетен арбаға һуҙып һалып, үҙе бер яҡтан, ейәндәрен икенсе яҡтан ултыртып алып ҡайтҡанда ҡатындың йөрәге нисек түҙҙе икән?! Үҙенең бәлиғ булмаған ике балаһы, дүрт ейәнсәре өҫтөнә тағы тома етем ҡалған ейәндәрен дә һыйҙыра. Ауыҙынан өҙөп һуңғы валсығына тиклем балаларына биргән, үҙе тәғәм ризыҡ ҡапмайынса йөрөгән Фатима Мөжәһетдин ҡыҙы берҙән-бер көндө утынға киткән еренән аслыҡтан йығылып ятып үлә.\nСталин культы фаш ителгәс, балалар атаһы һәм ағаһын аҡлау буйынса эш башлай. Рөстәм – 1955, ә Һарун 1956 йылда аҡлана.\nБалаларҙы кеше итеү Мәрхәбәнең иңенә төшә. Ул, бер нимәгә ҡарамайынса, иренең васыятын үтәй. Ике ҡыҙы – уҡытыусы, ҡалған икәүһе медик һөнәрҙәрен һайлай. Әйткәндәй, Һарун менән Фатиманың алты балаһы ла – Рөстәм, Фәхирә, Райхана, Рауза, Дилә һәм Ришат уҡытыусы һөнәренә тоғро ҡалған. Ғөмүмән, белемгә ынтылыусан Һарун Ситдиҡовтың нәҫеленән таралған педагогтар һаны бөгөн йөҙҙән ашыу, әле уның бишенсе быуыны белем таратыу менән шөғөлләнә.\nМиңзәлә Мөхәмәтғәли ҡыҙының атаһы яҡлап ҡарт олатаһы ла – репрессия ҡорбаны. Мортазин отрядында ҡаҙнасы булып хеҙмәт иткән Шәһиғәли Таһиров ун йыл ғүмерен лагерҙа уҙғара. 1937 йылда Ташбулат ауылынан ҡулға алынған 10 кеше араһынан тик уға ғына тере килеш әйләнеп ҡайтырға насип була. Шаһиғәлиҙең ике ҡатыны Факиһа һәм Таҡыя, ире ҡайтҡансы татыу донъя көтә, бер-береһенә таяныс була. Көндәштәр Шаһиғәлиҙе дүртәр балаһын имен-һау аяҡҡа баҫтырып ҡаршы ала. «Халыҡ дошманы» ҡатындары исемен күтәреп йөрөү, ай-һай, уларға ла еңел булмағандыр. Һөргөнгә киткәнендә берәр йәшлек булып ҡалған балаларын аталары танымай тора. Ағаларынан ҡалған кейемдәрҙә урамдан йүгереп килеп ингән ҡыҙҙарҙы күреп: «Былары кем малайҙары?»– тип һорай. Көлкө лә, ҡыҙғаныс та – дөрөҫөрәге, сәйәси золом ҡорбандарының тәҡдирҙәре тетрәндерә. Бына бит, Миңзәлә Мөхәмәтғәли ҡыҙы менән генә аралашҡан ваҡытта нисәмә яралы яҙмыш хаҡында тотош мәҡәлә тыуҙы! Ә тотош ил буйынса вәхшәтле йылдарҙа нахаҡҡа ғәйепләнеп ҡыйылған йәндәр миллионлап!\nШуныһы ҡыуаныслы, Ташбулатта репрессия ҡорбандары хөрмәтенә Рәми Ғариповтың «Табыныу» поэмаһынан өҙөк яҙылған таҡтаташ ҡуйылған. Барлыҡ ауылдар ҙа бындай иҫтәлекле урыны менән маҡтана алмайҙыр. Ә был ауылдың йәштәре, атап әйткәндә, Салауат Нафиҡов, Замир Хәлитов, Салауат Әхмәтов, Азат Ноғоманов, Артур Фәтҡуллин һәм башҡалар 2012 йылда үҙ инициативаһы менән ташландыҡ обелискты төҙөкләндерҙе. Егеттәр нахаҡҡа рәнйетелгән олаталарының яҡты рухы алдында бурысын атҡарҙы, был тарихи ғәҙелһеҙлектәр архив кәштәләрендә генә түгел, ә халыҡ хәтере һандығында ла мәңге һаҡланырға тейешлеген иҫбатланы.\nӨс тиҫтә йыл самаһы ир-атты ғына түгел, гүзәл затты ла аямаған ҡәһәрле золом сәйәсәтенең ҡанлы йылъяҙмаһы бер ҡасан да онотолмаясаҡ. Сөнки ул – әсе күҙ йәштәре, ғазаптар менән һуғарылған аяуһыҙ тарих …


1940-41 йылдарҙа сыҡҡан «Пионер» номерҙарында\n“Аманат” журналының тарихы тураһындағы мәҡәләләр серияһын дауам итәбеҙ. Сираттағы мәҡәләне “Пионер” журналының Бөйөк Ватан һуғышынан алда, 1940-41 йылдарҙа, сыҡҡан номерҙарына арнаған инек.\n1930-сы йылдар аҙағында Советтар Союзы ваҡытлы матбуғатында илгә һуғыш ҡурҡынысы янағанлығы асыҡ күренә башлай. Гитлерҙан Италиялағы фашист Муссолини ҙа ҡалышмай.\nХәсән күлендәге, Халхин-Голдағы ваҡиғалар, совет-фин хәрби конфликты алда буласаҡ ҙур һуғыштың тәүге ишаралары ғына була. Ил етәкселеген иң хәүефләндергәне – фашистик Германияның пландары, сөнки 1938 йылдың мартында ул Австрияны «йота», шул уҡ йылдың октябрендә Чехословакияның Судет өлкәһен баҫып ала, ә инде 1939 йыдың сентябрендә Польшаға ҡаршы һуғыш башлай. Сираттың СССР-ға етеп килеүе көн кеүек асыҡ күренә. Журналистарға шул осорҙа халыҡты етеп килгән һуғышҡа идеологик яҡтан әҙерләү эшен йөкмәтәләр.\nҺуғышға әҙерлек темаһы “Пионер” журналын да урап үтмәй. Мәҫәлән, 1940-сы йылдың 1-се һанында Арктиканы яулаған «Седов» боҙватҡысы тураһындағы материалдан һуң И.Әсәдуллиндың «Разведкала» тигән бер шаршаулы пьесаһында совет-фин һуғышынан эпизод һүрәтләнә һәм был әҫәр төп герой – ҡыҙылармеец Аҙнағоловтың «Ҡыҙыл армия – еңеүсе армия ул» тигән патриотик телмәре менән тамамлана.\nЖурналдың шул уҡ йылда сыҡҡан 2-се һанында Рахман Кәли исемле уҡыусы-авторҙың “Ил сигенән ҡайтты” тигән шиғыры баҫылған:\nБер-беренә таҡҡан вагондар.\nҺис бер онотмаҫҡа\nКүрешкәнсе икәү тағын да,\nҺин бик ябай,\nШат бер егет инең,\nКүтәренке тойғо-хис менән,\nГраницаны һаҡларға тип киттең,\nҘур бурыстар йөкләп өҫтөңә.\nШулай ҙа беҙ\nУл саҡ уйламаныҡ\nҺине шундай батыр иттереп,\nӘ һин бөгөн орден тағып ҡайттың\nКөлөп яҙғы ҡояш шикелле.\nБыл шиғырҙағы орденлы ҡаһарман образы Хәсән күле һәм Халхин-Гол бәрелештәрендә ҡатнашҡан прототиптан алынғанлығы күренә. Был хәрби конфликтта ҡатнашҡан Ҡыҙыл армияның 32-се һәм 40-сы уҡсылар дивизияһы, Посьет сик буйы отряды һалдат һәм офицерҙарҙарынан күптәр (барлығы 10 мең хәрби награда) орден һәм миҙалдар менән бүләкләнәләр, ә 26 хәрби Советтар Союзы Геройы исеменә лайыҡ була.\n“Быйыл Ҡыҙыл армия һәм Хәрби-Диңгеҙ флоты көнө ҡатмарлы обстановкала үтә. Йөҙәр миллионлаған кеше империалистик һуғышҡа тартылған. Англия, Франция империалистары был һуғышҡа беҙҙе лә ылыҡтырырға маташа. Шуның өсөн беҙ иптәш Сталиндың халҡыбыҙҙы мобилизацион әҙер хәлдә тотоу кәрәклеге тураһындағы күрһәтмәләрен һәр ваҡыт иҫтә тоторға тейешбеҙ”, - тиелә журналдың рәсми хәбәрҙәр бүлегендә.\n1940-сы йылда, ВЛКСМ Үҙәк комитетының X пленумынан һуң, Өфө пионерҙар йортона йөрөүселәрҙең һаны күп кенә арта. Шул уҡ пленум ҡарары менән башҡа түңәрәктәр менән бер рәттән пулеметчиктар, радистар һәм хәрби-физкультура түңәрәктәре асыла, ГТО (“Готов к труду и обороне СССР”) нормативтарын үтәүгә ҙур иғтибар бүленә һәм патриотик тәрбиә эше көсәйтелә.\nӘйткәндәй, “Пионер” журналының 1940-сы йылдағы март һанында күренекле башҡорт шағиры, драматургы, БАССР-ҙың халыҡ сәсәне Мөхәмәтша Буранғоловтың “Салауат” эпосынан өҙөмтәләрҙең баҫылыуы ла илһөйәрлек темаһына булған иғтибарҙы сағылдыра.\n“Пионер” журналының 1941 йылғы һандары башҡорт яҙмаһының латин хәрефтәренән кирилл әлифбаһы яҙмаһына, йәғни әле беҙ яҙған хәрефтәргә күсеүенә ҙур иғтибар бирә.\nЖурналдың 1941 йыл декабрь һанында башҡорттарҙан сыҡҡан тәүге Советтар Союзы Геройы Ғәфиәт Арыҫланов тураһында материал да бар. Ул илдең иң ҙур наградаһына совет-фин һуғышында күрһәткән батырлығы өсөн лайыҡ була. Уҡыусылар, бәлки, ишетеп беләлер: Ғәфиәт Арыҫланов – билдәле башҡорт милли ҡаһарманы Кинйә Абыҙ тоҡомонан.\nРәсми бүлектә: «Пионерҙар! Һеҙ ҙә, “Мин хәрби эште ысын күңелдән өйрәнергә, хәрби милекте һәм халыҡ милкен барлыҡ саралар менән һаҡларға һәм иң һуңғы һулышыма тиклем үҙ халҡыма, үҙемдең Совет ватаныма һәм Эшсе-Крәҫтиән дәүләтемә ысын күңелдән бирелгән булырға ант итәм” тип, ҡыҙыл боецтың антын бирерһегеҙ. Тик был бөйөк маҡсатҡа ирешеү өсөн, Ҡыҙыл Армияның тулы ҡиммәтле боецы булыу өсөн хәҙерҙән үк үҙегеҙҙең организмығыҙҙы тәрбиәләй башлағыҙ. Мәктәп эргәһендә төҙөлгән хәрби түңәрәктәрҙең активы булығыҙ. Хәрби значоктарға нормалар тапшырығыҙ, саңғыла оҫта йөрөүгә өйрәнегеҙ. Пионер ватанды һаҡларға һәр ваҡыт әҙер булырға тейеш!», - тиелә.\nБаҫманың 1941 йылғы һандарында ла Хәсән күле һәм Халхин-Гол бәрелештәре, совет-фин һуғышы темалары әҙәби әҫәрҙәрҙә, документаль очерктарҙа ярайһы уҡ яҡшы сағыла, күп кенә материалдар илдең хәрби полководецтарының тормош юлы һәм ҡаҙаныштары менән бәйле. Журналдың ғинуар һәм февраль номерҙары ҡушарлап сыҡҡан һандың аҙаҡҡы битендә “РККА-ның команда составының отличие знактары”, ә апрель һанының һуңғы битендә “Ҡыҙыл армияның ефрейторҙар һәм младший начальство составтарының петлицалары һәм различие знактары” бирелеүе күп нәмәне аңлата. Һуғыш яҡынлаша!\n“Пионер” журналының 1941 йылдағы май һаны, әлбиттә, Халыҡ-ара 1 Май көнө тарихына, был көндә үткән субботник һәм демонстрацияларға арналған. Бөйөк Ватан һуғышынан алда сыҡҡан баҫманың һуңғы һанында ла илһөйәрлек һәм ватанды һаҡлау темалары менән бәйле материалдар дауам итә.\nҠыҙғанысҡа ҡаршы, 1941 йылдың 22 июнь таңында илебеҙ өҫтөнә фашист Германияның яуыз көстәре ябырыла. 1418 көн һәм төн барған һуғышта 28 миллионға яҡын ғүмер өҙөлә. Советтар Союзы һәм данлыҡлы Ҡыҙыл Армияһы еңеп сыға. Һуғыш арҡаһында баҫылыуҙан туҡтаған “Пионер” журналы 1952 йылдың сентябрь айынан ғына ҡабаттан нәшер ителә башлай.\n“Пионер” журналының да патриотик материалдары менән еңеүгә үҙ өлөшөн индергәнлеген онотмайыҡ, дуҫтар!\nӘхмәтзәки Вәлиди исемендәге\nваҡытлы матбуғат бүлеге мөдире


Материалы за 14.06.2017 » "Йәшлек" гәзите\nГазета "Йәшлек" » Материалы за 14.06.2017\n«Башҡортостан» милли паркыны Алтынлы булды\nЯңылыҡтар таҫмаһы // 14-06-2017, 10:08\n«Башҡортостан» милли паркының символы – айыу балаһы өсөн иң яҡшы исем конкурсына йомғаҡ яһалды. Социаль селтәрҙә тауыш биреү барышында бәләкәй айыуға Айыухан, Айман, Умка, Теди, Башҡорт, Урал, Цезарь, Тағанай, Миша, Жора, Копатыч, Медолюб, Сан Саныч кеүек ҡушаматтар бирергә тәҡдим ителде. Бынан тыш, айыу балаһына «Дибаш» (дикий башкир – ҡырағай башҡорт) йәки БаНаП (Башкирский национальный парк – Башҡортостан милли паркы) тигән аббревиатура-исем биреү тәҡдимдәре лә булды. Һөҙөмтәлә күпселек тауыш менән Алтын тигән яңғырашлы исем һайланды. Хәҙер ошо исемде парктың символы – бәләкәй мискә тотҡан ҡыҙғылт һары айыу һәм ысыны - яҙғыһын урмансылар тапҡан етем айыу балаһы йөрөтәсәк. Әлеге ваҡытта ул паркта Тыва Республикаһынан килтерелгән икенсе бәләкәй тайыш табан менән йәшәй, уның ҡушаматы Адыг (тува телендә «айыу»)....\nМахсус бит // 14-06-2017, 09:46


Физик берәмектәр 1 декабрҙән дә һуңға ҡалмайынса мөлкәт һалымын түләргә тейеш // Иҡтисад | новости башинформ.рф\nФизик берәмектәр 1 декабрҙән дә һуңға ҡалмайынса мөлкәт һалымын түләргә тейеш\n14:31, 17 октября 2016 Иҡтисад\nӨФӨ, 2016 йыл, 17 октябрь. /«Башинформ» мәғлүмәт агентлығы, Сергей Захаров/.\nФедераль һалым хеҙмәтенең Башҡортостан буйынса идаралығы 2015 йыл өсөн мөлкәт һалымын (транспорт, ер, милеккә һалым) түләү ваҡыты тураһында иҫкәртә. Ҡануниәткә ярашлы физик берәмектәр ағымдағы йылдың 1 декабренә тиклем дәүләт менән иҫәпләшергә тейеш.\nӘлеге ваҡытта һалым түләүгә белдереү ҡағыҙҙары ебәрелә. «Физик берәмектәр өсөн һалым түләүсенең шәхси кабинеты» сервисына инеү хоҡуғы булған граждандар документтарҙы электрон төрҙә ала.\n1 ноябргә тиклем милек, ер һәм транспорт һалымы суммаһы тураһында бөтә мәғлүмәттәр, шулай уҡ уларҙы түләүгә белдереү ҡағыҙҙары шәхси кабинетта сағылыш табасаҡ.\nШәхси кабинетҡа инеү мөмкинлеге булмаған түләүселәргә белдереү ҡағыҙҙары «Рәсәй почтаһы» филиалдарында бирелә.\nӘгәр 2016 йылдың 1 ноябренә тиклем мөлкәт һалымын түләүгә белдереү ҡағыҙы килмәһә, квитанция алыу өсөн йәшәгән йәки шәхси милек урынлашҡан урын буйынса һалым органына мөрәжәғәт итеү зарур.\nҺалымдарҙы Федераль һалым хеҙмәте сайтында шәхси кабинетта йәки «Һалымыңды түлә» сервисы ярҙамында, кредит ойошмалары бүлексәләрендә һәм түләү терминалдарында, федераль почта хеҙмәте бүлексәләрендә йәки урындағы үҙидара органдарында түләргә мөмкин.\nТеги: мөлкәт һалымдары


9 Апрель 2011, 15:55\nҡурҡытты...7 апрелгә ҡараған төндә Японияның төньяҡ-көнсығышында теркәлгән ер тетрәү эвакуация үҙәктәрендә йәшәүсе халыҡта паника тыуҙырҙы. Бәхеткә күрә, ул әллә ни ҙур зыян килтермәгән. Шулай ҙа 132 кеше йәрәхәтләнгән, дүрт миллион самаһы ғаилә утһыҙ ҡалған, телефон бәйләнеше өҙөлгән. Әммә «Фукусима – 1» атом станцияһында авария эҙемтәләрен бөтөрөү эштәре туҡтамаған. Унда авария хәлендәге реакторҙарға азот ағыҙыу дауам итә.


“Башҡортостан” дәүләт телевидение һәм радиотапшырыуҙар компанияһы “Ал сәскә” проектының йомғаҡлау өлөшөнә әҙерләнә | ГТРК «Башкортостан» — Новости Уфы и РБ\n“Башҡортостан” дәүләт телевидение һәм радиотапшырыуҙар компанияһы “Ал сәскә” проектының йомғаҡлау өлөшөнә әҙерләнә\n23 мая 2016 — 17:05\nБеренсе июнь – Халыҡ-ара балалар көнөндә уҙғарыласаҡ сара рус классигы Сергей Аксаковтың тыуған көнө һәм ҡәләм оҫтаһының үлемһеҙ әҫәре “Ал сәскәгә” арналған. Проект был юлы үҙ тамашасыларын Аксаков исемендәге паркта йыйҙы. Башҡортостан дәүләт телерадиокомпанияһы иғлан иткән конкурста ҡатнашыусылар һаны йөҙҙәрсә кеше ине. Балалар, уҡыусылары, тотош мәктәптәр “Ал сәскә” әкиәтенә нигеҙләнгән һүрәттәр, ҡул эштәре әҙерләне. Аксаков паркындағы сара ла үҙенә иң оҫта йәш рассәмдәрҙе йыйғайны. Маҡсат- йәш быуында нәфис әҙәбиәткә һөйөү тәрбиәләү, уларҙы классик әҫәрҙәр менән таныштырыу. Аксаков паркындағы әкиәт байрамы ысынлап та мөғжизә яланына әйләнде. Балалар араһындағы уйындар, төрлө ярыштар, әкиәт геройҙары менән осрашыу – быларҙың барыһы ла тамашаның сағыу биҙәктәре. Кескәйҙәр ҡыуанысы – ата-әсәләр өсөн дә шатлыҡ.Технологиялар, гаджеттар заманында балалар китапты оноторға тейеш түгел. Сараны ойоштроусолар ҙа ошо фекерҙә. Ата – әсәләрҙең балаларға әкиәттәр уҡыуы ла өлкәндәр һәм кескәйҙәр араһындағы бәйләнеште нығыта. Аксаков паркындағы байрам – “Ал сәскә” телерадиопроектының йомғаҡлау өлөшөнә әҙерлек булып тора. Төп саралар беренсе июнь – халыҡ-ара балаларҙы яҡлау көнөнә тәғәйенләнгән.


Өфөнөң яңы вице-мэры тәғәйенләнде // Йәмғиәт | новости башинформ.рф\n10:13, 27 апреля 2021 Йәмғиәт\nӨфө хакимиәте башлығы Сергей Греков 27 апрелдә оператив кәңәшмәлә кадрҙар үҙгәреше тураһында хәбәр итте. Өфөнөң социаль мәсьәләләр буйынса вице-мэры итеп Башҡортостан Республикаһы Башлығының Ижтимағи-сәйәси үҫеш идаралығы начальнигы Гөлләриә Ялсыҡаева тәғәйенләнде. Ул опека һәм попечителлек, мәғариф, мәҙәниәт мәсьәләләре өсөн яуаплы.\nХәтерегеҙгә төшөрәбеҙ, Өфө хакимиәте башлығының элекке урынбаҫары Алина Сөләймәнова вазифаһын ҡалдырҙы. Ул мэр урынбаҫары итеп 2018 йылдың декабрендә тәғәйенләнгәйне.\nШулай уҡ Винер Әлибаевтың мэрияның контроль идаралығы начальнигы вазифаһын биләүе билдәле булды. Быға тиклем ул Учалы районы һәм Учалы ҡалаһы хакимиәте башлығының иҡтисад мәсьәләләре буйынса урынбаҫары булып эшләне.


Инфоурок / Другое / Другие методич. материалы / Сочинение по башкирскому языку на тему "Родной край".\nРеспублика ара инша конкурсы «Пою мою республику»\nҮтәне: Кәйүмова Зарина\nНефтекама ҡалаһының 7-се урта дөйөм белем биреү мәктәбе\nМуниципаль дөйөм белем биреү бюджет учрежденияһы\nУҡытыусы: Мусина Р.Н.\nТыуған ил... Һеҙ уны нисек күҙ алдығыҙға килтерәһегеҙ? Был, әлбиттә, беҙ тыуған урын, тәүге тапҡыр таныған һәм күргән ер. Башта ул беҙҙең өй, һуңынан урам, ялан, урман... Беҙ уҫәбеҙ, һәм беҙҙең дә ил тураһында белемебеҙ әкренләп арта бара.\nМин иншамды үҙебеҙҙең матур һәм күркәм ауылыбыҙ Ямады тураһында яҙырға булдым. Беҙ ике йыл элек ул ауылдан ғайләбеҙ менән Нефтекама ҡалаһына күсеп килдек. Мин ауылым менән бик ғорурланам. Беҙҙең ауылды тирә- яғын ҡалын урмандар, бейек тауҙар солғап алған. Уларҙың исемдәре үк ауылымды нурлап тора: Гәрәй йылғаһы, ә иң ҙур тауҙар – Йүкәү, Кәли һәм Түңәрәк. Уларҙың һәр береһенең исеме әллә ниндәй сер һаҡлай кеүек миңә.\nАуылымдың уртаһында матур күл ята. Яҙын унда селән, торна килеп тағы ла уны йәмләй.\nЙәй көндәрендә беҙ унда һыу инәбеҙ, балыҡ тотабыҙ.\nШуныһы ҡыҙыҡ, хәҙер был күлдә тырышып – тырмашып ҡондоҙҙар плотиналар ҡора. Улар ҙа беҙҙең ауылды үҙ итәләр буғай.\nБолон -ҡырҙарында аллы - гөллө сәскәләр, тос башаҡлы игендәр уҫә.\nУрмандары еләк - емешкә, йәнлектәргә, ҡоштарға бай.\nБашҡортостандың барлыҡ төбәге лә беҙҙеке кеүек матур. Мин уның гүзәллеген китап -журналдарҙан, дәреслектәрҙән, телевизорҙан ҡарап беләм.\nБашҡортостандың хуш еҫле балын, серле ҡурайын бөтә ер шарында беләләр. Уҡытыусыбыҙ һөйләүенсә, күптәр беҙҙең республиканың исемен ишеткәс, «О Салауат иле, Мостай иле» тиҙәр икән.\nМинең тыуған яғым ер йөҙөндә иң-иң матуры, мин уны бер ниндәй сит илдәргә лә алмаштырмайым.\nШулай итеп, мин үҙемдең Башҡортостан республикаһы менән бик ғорурланам.\nҮтәне: Ҡәсимова Зөлфиә\n4 “д” класс\nБашҡортостан... Мин был һүҙҙе ишеткәс, минең күҙ алдыма ғорур, бейек тауҙар, киң далалар, тау йылғалары, саф, тоноҡ күлдәр, ҡуйы урмандар баҫа.\n«Башҡортостан» һүҙен ишеткәс, башҡорт ерҙәренең матурлығын һөйләгән ҡурай тауышын ишетәм.\nМин үҙемдең тыуған еремде, тыуған республикамды яратам. Һәр бер кешегә үҙенең тыуған ере ҡәҙерле, һәр бер кешегә үҙенең иле иң матур булып тора. Беҙ уны бында тыуған, үҫкән, беренсе тапҡыр эшләнгән аҙымдар, беренсе тапҡыр «әсәй» һүҙе, беренсе тапҡыр мәктәпкә барған өсөн яратабыҙ.\nБеҙҙең бында иң ҡәҙерле кешеләр, туғандар: әсәй, атай, дуҫтарыбыҙ йәшәгән өсөн һөйәбеҙ.\nМин үҙебеҙҙең тыуған илебеҙ менән ғорурланам.\nҮҙебеҙҙең башҡорт ерҙәребеҙҙең матурлығы күп кенә башҡорт йырҙарында йырлана, күп кенә билдәле булған рәссамдар эштәрендә төшөрөлгән. Шағирҙар үҙҙәренең шиғырҙарында, йырсылар үҙҙәренең йырҙарында, көйҙәрендә һүрәттәйҙәр.\nҮҙебеҙҙең республикабыҙҙа рәхимле, тыныс атмосфераһы өсөн шатмын.\nБеҙҙең башҡорт ерҙәрендә сикһеҙ көс, сикһеҙ байлыҡ тупланған. Был башҡорт нефте, алтын, тимер мәғдәне, малахиттар... Был бай үҫемлек һәм малсылыҡ донъяһы, беҙҙең аҫыл, яратҡан башҡорт балы, ҡумыҫы, минерал һыуҙары. Үҙебеҙҙең тыуған еребеҙҙең бөтә байлыҡтарын һанап бөтөрөрлөк түгел, уның таланттары, матурлығы тураһында сикһеҙ һөйләргә була.\nБеҙҙең йәш быуын туған телен, тарихын һәм әҙәбиәтен белергә тейеш.\nҺәр беребеҙгә лә тыуған Башҡортостаныбыҙҙың яҙмышы ҡәҙерле.\nМинең уйлауымса, беҙҙең республикабыҙ, беҙҙең илебеҙ матур булып йәшәргә тейеш, мин тырышып уҡырға, үҙемдең яҡындарымды, дуҫтарымды яратырға, киләсәге тураһында ҡайғыртырға тейешмен.\nМин бөтә кешеләрҙе лә бындай матур илдә татыу йәшәргә өндәйем.\nМусина Рината Нургалиевна\nНомер материала: ДВ-343321


Бер йәшлектә, бер ҡартлыҡта, йәки водитель булырға бер ҡасан да һуң түгел!\nҺикһән йәшлек Наилә Зыязетдинова водитель танытмаһы алырға хыяллана. Әле ул автомәктәптә уҡып йөрөй. Машина һатып алырға йыйына. Туғыҙынсы тиҫтәһен ваҡлаған өлкән кешегә ниңә руль артына ултырырға кәрәк булған?\nНаилә Ғәззәли ҡыҙы автодромда унынсы тапҡыр. Әле ул еңел автомобиль менән идара итеү серҙәренә төшөнә. Машина автомат ҡумталы. Алда тағы унлап дәрес һәм имтихан тапшырырға кәрәк буласаҡ. Туғыҙынсы тиҫтәне ваҡлағанда тимер атты йүгәнләү еңелдән түгел, әммә ул тырыша. Юл хәүефһеҙлеге ҡағиҙәләрен дә ятлаған.\nБуласаҡ водитель Өфө районында йәшәй. Бынан утыҙ йыл элек Ҡаҙағстанда саҡта машина йөрөтөп ҡараған. Әммә ул ваҡыттағы ҡалалар менән хәҙергеһен сағыштырырлыҡ түгел. Мыжғып торған урамдар, юлдағы тығындар ҙа уны ҡурҡытмай. Еңел автомобилдә йөрөргә тәжрибәле инструктор өйрәтә. Быға тиклем етмеш йәшлектәр менән эшләгәне булған. Автомәктәпкә һикһәнен тултырған кешенең килеүе тәүгеһе.\nАндрей Мкрытчев, водителдәрҙе уҡытыусы: «Йәш курсанттар менән сағыштырғанда уға бөтә нәмә ауырыраҡ бирелә. Әммә ул ныҡ тырыша, шуға яҡшы килеп сыға. Ҡайһы бер йәштәр ҙә уның кеүек булдыра алмай әле».\nНаилә Зыязетдинова ултырған машинаны боролоп ҡарап ҡалалар . Руль артына ултырырға теләгән кешене бер нимә лә туҡтата алмай. Ә йәштәрҙең быға үҙ ҡарашы.\n-Был йәштә ниңә уҡырға!?\n- Әгәр һаулығы ҡаҡшамаған икән, күҙҙәре күрһә, иң мөһиме теләге булһа, ниңә, мөмкин!\n-Юҡ, минең уйымса, илле-алтмыш йәштән һуң кешенең юлдағы хәлдәргә реакцияһы түбәнәйә, күҙҙәре лә насарыраҡ күрә, мин өлкәндәрҙең руль артына ултырыуына ҡаршымын.\nИлдең һаулыҡ һаҡлау Министрлығы ҡарарына ярашлы водитель танытмаһын ун ете- ун һигеҙен тултырған һәр кемдең алырға хоҡуғы бар. Йәш ололоғо сикләнмәгән. Наилә Зыязетдинова ла тиҙҙән баш ҡала урамдары буйлап еңел автомобилдә елдерер әле. Тототлған булһа ла автомат ҡумталы сит ил автомобилен һатып алырға хыяллана. Һуңғы ваҡытта долларға хаҡ артыу сәбәпле яңыһына пенсия етмәҫ, ти.


Йыназа сәхифәһе | Әбйәлил - Абзелил\nӘбйәлил - Абзелил > Дин > Йыназа сәхифә\n« Башҡорт динле булғанмы?\nСаҙаҡа биреү »\nЙыназа китабынан бер нисә сәхифә\nҠәрҙәштәрҙе һуңғы юлға оҙатыуҙар элек-электән мосолмандың иң яуаплы вазифаһы булып килә. Дингә бер аҙ иркенлек бирелгәс тә, оло-оло ағайҙарыбыҙ иң элек уны бәндәләрҙе ерләү тәртибен өйрәнеүҙән башланы, әле лә шунан ары киткәндәр һирәк, ҡыҙғанысҡа ҡаршы, аҙағыраҡ был бөтөнләй кәсепкә әйләнеп, иманға ҡайтабыҙ тип «ижтиһад» юлына баҫҡандар, киреһенсә, имандан алыҫлаша ғына башланы. Мәҫәлдә әйтелгәнсә, быға беҙ «иҫәпһеҙ-хисапһыҙ миҫалдар килтерә алабыҙ». Ауылдарҙа муллалар ҡатын-ҡыҙҙы зыяратҡа индермәй. Дин шулай бойора, тиҙәр, уның ҡарауы, баш төҙәтергә килгәндәр хәйер-хөйөрөн һорап тигәндәй алған ерҙәр, төндәрҙә ҡәберҙәрҙең тимер ҡоймаларын металға һатып йөрөгән ирҙәр бар. Бар ғына ла түгел, улар күп.\n«Баш ауыртыуы бөтә тәнгә таралған кеүек, мөьминдең ҡайғыһы бөтәһе өсөн дә уртаҡ булырға тейеш», — тигән пәйғәмбәр, ғәләйһис-сәләм. Тағы ла әйткән ул: «Замандың — нәсихәт биреүсе, үлемдең араларҙы айырыусы булыуын уйлаһағыҙ, шул еткән», — тигән.\nЫсынлап та бит, замандың аяуһыҙ, үлемдең һеҙҙе ата-әсәгеҙҙән, туғандарығыҙҙан, яҡындарығыҙҙан, дуҫтарығыҙҙан айырғанын белһә, бәндә күп ғибрәттәр алыр, былар әсе һабаҡ булыуын белер һәм ауыр ваҡыттарҙа ярҙамға ашығыр.\nСөнки «Әҙәм балаһы яралтып бар ителеү менән уның эргәһенә туҡһан туғыҙ үлем килеп баҫа, әгәр улар хаталанып ҡына торһаһ бәндә дә ҡартлыҡ ҡорона еткәс кенә үлер».\nӘлбиттә, беҙҙең ата-бабаларыбыҙ Ҡөрьән сығып, өсөһөн, етеһен, ҡырығын, йылын үткәреп, саҙаҡалар менән мәрхүмдәр рухына игелектәр өҫтәп, уны Йәһәннәм утынан һаҡлап ҡалырға тырышҡандар. Әммә сама сиктәрен дә, әҙәп тәртиптәрен дә үтмәгәндәр.\n«Саҙаҡаға бер хөрмәнең яртыһын ғына биреп булһа ла, Йәһәннәм утынан һаҡланығыҙ, Ул булмаһа, яҡшы һүҙегеҙ тәҡүәлеккә тиңләшер», — тиелә хәҙистә;\n— Әгәр ҙә Аллаһы Тәғәлә ҡабул итһә, һеҙгә ул Йәһәннәмдән пәрҙә булыр, әммә теләнселеккә бармағыҙ. Донъяла теләнселектән дә түбән сифат, теләнсенән дә түбән кеше юҡ», — тип яҙа Мөхәммәт Ғариф Бик менән Ғабдрәшит Ибраһимов был хәҙискә биргән шәрехтәрендә.\n«Ләззәттәрҙе юҡҡа сығарыусыны (үлемде) йышыраҡ хәтергә төшөрөгөҙ», — тигән пәйғәмбәр, ғәләйһйс-сәләм.\n«Үлем ҡурҡыныслы нәмә, әгәр ҙә кем дә булһа берәүгә ҡәрҙәшенең мәрхүм булыуы тураһында хәбәр килһә: «Беҙ бөтәбеҙ лә Аллаһ бәндәләребеҙ, ысынлап та, ҡайтыр урыныбыҙ ҙа Уның үҙ хозурында, Раббыбыҙ хозурына ҡайтасаҡбыҙ. Эй, Аллаһ, үҙ Китабыңа уны игелекле бәндәләреңдең береһе тип яҙып ҡуй һәм яҙыуыңды Үҙ хозурыңдағы китапта ла теркәп, әжеренән өлөштө уның ғаиләһенә лә бир һәм бүләктәреңдән беҙҙе лә мәхрүм итмә, унан һуң ауыр һынауҙар килтермә», — тип доға ҡылырға бойора. Сәхәбәләрҙән Әбү Ғәбд-Рахман Ғуф бин Малик мәрхүмде һуңғы юлға оҙатып, йыназа намаҙын уҡығандан һуң, пәйғәмбәребеҙҙең, ғәләйһис-сәләм: «Эй, Аллаһ! Уны (был бәндәңде) ғәфү ит, гонаһтарын ярлыҡа, ҡәбер, ғазаптарынан ҡотҡар, рәхмәтеңдән ташлама, яҡшы итеп ҡаршы ал, инер урынын киң ит, һыу, ҡар һәм ҡойоп яуған ямғыр һыуҙары менән тәнен йыу. Ап-аҡ кейемде керҙән таҙартҡан кеүек итеп гонаһтарҙан пакла, үҙ өйөнән яҡшыраҡ өй; үҙ ғаиләһенән яҡшыраҡ ғаилә, үҙ ҡатынынан яҡшыраҡ ҡатын бир. Йәннәттәреңә индер, ҡәбер һәм ут ғазаптарынан һаҡла!» — тип доға ҡылғанын хәтергә төшөрә.\nИкенсе бер риүәйәттә уның мәрхүмде мосолмандар араһында әлегә тиклем йәшәп ҡалған доға: «Эй, Раббым! Беҙҙең тереләребеҙҙең дә, мәрхүм булғандарыбыҙҙың да, кеселәребеҙҙең дә, ҡарттарыбыҙҙың да, ирҙәребеҙҙең дә, ҡатын-ҡыҙҙарыбыҙҙың да, бында булғандарҙың да, бында булмағандарҙың да гонаһтарын ярлыҡа! Эй, Аллаһ, Беҙгә тормош бүләк итеп биргәнһең икән, Ислам тәртибе менән йәшәргә мөмкинлек тә бир, йәйебеҙҙе алғанһың икән, иманлы булған хәлдә ал! Эй, Аллаһ, был мәрхүм өсөн тейешле булған әжер-сауаптарҙан мәхрүм итмә, ул Ахирәткә күсеп киткәндән һуң беҙҙе һынауҙар менән күмеп ташлама!» — тигән теләктәр менән оҙатыуы тураһында һүҙ бара.\n«Аллаһ илсеһенең мин: «Әгәр ҙә һеҙгә йыназа намаҙы уҡыуҙа ҡатнашырға тура килһә, мәрхүмдәр өсөн Аллаһҡа доға ҡылғанда ихлас күңел менән доға ҡылығыҙ», — тигән һүҙҙәрен ишеттем», —- тип хәтерләр булған ғалим Әбү Һөрәйрә.\nШул уҡ Әбү Һөрәйрә уның йыназа намаҙын уҡып бөткәс: «Эй, Аллаһ! Һин уның Раббыһы, уны һин үҙең яралтып бар иттең, Һин уға Ислам диненә йүнәлеш бирҙең, йәнен дә Үҙең алдың. Шуға ла тормошта уның ниндәй ғәмәлдәрҙе йәшереп, ниндәйҙәрен асыҡтан-асыҡ эшләп йөрөгәндәрен дә Һин Үҙең генә беләһең, беҙ Һиңә уның өсөн шәфәғәтсе булайыҡ, тигән үтенес менән игелектәр юллап килдек, уның гонаһтарын ярлыҡай күр!» — тип доға ҡылыуын ҡәләм менән теркәп ҡалдырған.\n«Аҡ төҫтәге кейемдәр кейеп йөрөгөҙ — кейемдәрҙең улар иң яҡшыһы, мәрхүмдәрегеҙҙе аҡ кәфенгә төрөгөҙ», — тигән пәйғәмбәр, ғәләйһис-сәләм.\n«Кәфен һайлағанда саманы онотмағыҙ, ул бит барыбер сереп юҡҡа сығасаҡ».\n«Мәрхүм булған мосолманға йыназа намаҙын уҡығанда, бер кемде лә Аллаһҡа тиңдәш тотмаған 40 кеше ҡатнашһа, Аллаһ уларҙы мәрхүм өсөн шәфәғәтсе итер».\n«Табутты ҡәбергә тиҙ-тиҙ генә алып барығыҙ: мәрхүм булған кеше изгеләрҙән булһа, оҙатып ҡуйыр ерегеҙгә тиҙерәк барып етеү уның үҙе өҫөн яҡшы, киреһе була ҡалһа, был залимды елкәгеҙҙән тиҙерәк алып ҡуйыу — һеҙгә яҡшыраҡ».\nҠәрҙәштәренән Ғабдуллаһ бин Джәғфәрҙең үлеп ҡалыуы тураһында ишеткәс тә ул: «Джәғфәр ғаиләһе өсөн аш-һыу әҙерләгеҙ, уларҙың үҙҙәрендә әле аш-һыу ҡайғыһы түгел», — тип кәңәш бирә.\nАяттар, аяттарға ғалим Ризаитдин бин Фәхретдин биргән шәрехтәр.\n«Мәйетте ҡәбергә оҙатҡанда өс нәмә үҙе менән бергә эйәреп бара, шуларҙан икеһе кире ҡайта, береһе эргәһендә тороп ҡала. Эйәреп барғандары — ғаилә әһелдәре, малы һәм ғәмәлдәре. Малы менән ғаилә әһелдәре кире ҡайта, ғәмәлдәре үҙе менән тороп ҡала».\nНиндәй ғәмәлдәре ҡалғаны Аллаһ ихтыярында.\n...Балалары, яҡындары, дуҫ-иштәре мәйетте ҡәбергә тиклем оҙата барып һәм ләхетендә Аллаһы Тәғәләгә тапшырып, доға ҡылырға тейеш. Был һәр бер ҡәүемдә мәғлүм бер ғәҙәт, йола. Ләкин беҙҙә байҙарҙың йыназаһына дуҫтар менән ғаилә әһелдәре генә түгел, бәлки, бөтә донъя халҡы эйәргәне хәлдә ярлылар, ғәриптәр йыназаларына эйәреүселәр аҙ була. Бының сәбәбе үлектәр өҫтөндә саҙаҡа өләшеүҙәргә бәйлелер.\nМәғлүмдер ки, уйлап эш итмәү арҡаһында яҡшы эштәр ҙә бит насар, боҙоҡ ғәҙәттәргә сәбәп була һәм яҡшылыҡтар бөтөнләй юҡҡа сығып, хәйерһеҙ эштәрҙең дә хәйерһеҙерәгенә әйләнә.\nСаҙаҡа биреү кәрәк ул мәйет өҫтөндә, кәрәк башҡа урында булһын, бик тә сауаплы, яҡшы бер ғәмәл. Ләкин был яҡшылыҡ шәриғәт маҡсаттарына тап килгәндә, саҙаҡа алырға тейешле кешеләр ҡулына эләккәндә генә сауаплы эш булып ҡала. Әммә беҙҙә бындай сауаптың һәм яҡшылыҡтың булыуы бик шөбһәле. Дөрөҫөн әйтергә кәрәк: беҙҙә үлектәр өҫтөндә өләшелгән саҙаҡалар бәрәбәренә сауап өмөт итеүгә урын күренмәй, шелтә булыу ихтималы яҡыныраҡ йөрөй.\nБеҙҙә дәүләтле үә мәхәлләһенә күрә шөһрәте булған, донъяһы иркен бер кеше вафат булһа, шул йорт тирәһендә саҙаҡа йыйыусы ҡоҙғондар, ас күҙле әҙәмдәр һырып алалар ҙа, ҡәбергә күмеп ҡайтҡансы шул тирәнән китә алмайҙар. Был кешеләрҙең мәйеткә һәм уның әһеленә хөрмәт итеү, йыуатыу, ҡайғыһын уртаҡлашыу өсөн түгел, хәйер эләктереп ҡалыу өсөн йыйылыуҙары мәғлүм, «Һиңә күпме төштө, миңә фәлән ҡәҙәр төштө, һарандар! Аҙ өләштеләр», — рәүешендә һүҙҙәр һөйләп йөрөүҙәре быларҙың ниндәй кешеләр икәнлеген асыҡ аңлатып тора. Мәйет тирәһендә йөрөүсе бындай әҙәмдәр араһында төшөрөү, эләктереү теләгенән азат булған саф күңелле һәм саҙаҡа алырға хаҡы булған әҙәмдәр аҙыраҡ булһа кәрәк. Ошо рәүешле тәртипһеҙ саҙаҡа өләшеү сәбәпле, әһеле Ислам бик боҙолдо. Саф күңелле, боҙоҡлоҡтан алыҫ йөрөгән кешеләр ҙә бик зәһәрләнде, ас күҙлелек һәм «алыу» ауырыуына юлыҡтылар. Үлектәргә хөрмәт ҡалманы, үлем дә Аллаһы Тәғәләгә барып юлығыу мәғәнәһен юғалтты, ҡәберҙәргә һәм мәрхүмдәргә хөрмәт күрһәтеү бөтөнләй бөттө.\n...Мәрхүмдәр өсөн саҙаҡа бирелә икән, халыҡтарҙың хис-тойғоларын үлтерерлек, выждандарын юҡҡа сығарырлыҡ итеп түгел, бәлки, Ислам шәриғәте маҡсатына мыуафиҡ итеп бирелһен.\n...Ғаилә әһелдәре тигән төшөнсәгә, әлбиттә, ҡатын-ҡыҙҙар ҙа инәлер. Ҡатындарҙың йыназаға эйәреп барыуҙары дөрөҫмө-түгелме? Ҡөрьән Кәримдә бынан тыйыу юҡ.\nКүберәк ғалимдар ҡатындарҙың йыназаны оҙатып барыуҙарын дин тарафынан киҫкен тыйылмаған, ләкин еңелсә генә ситкә ҡағылған эш тип һанайҙар. Әбү Хәнифә, мәҫәлән: «Уларҙың оҙатып йөрөмәүҙәре яҡшыраҡ», — тип һанай. Быныһы беҙҙең мәҙһәбебеҙгә ҡағыла. Ә имам Малик: «Үҙенең балаһын, атаһын, ирен оҙатыу мәкруһ — насарлыҡ түгел», — тигән. Ибн Хәзем иһә: «Ҡатындарҙы йыназаға барыуҙан тыйырға бер дәлил дә юҡ», — тип бара.\nҺүҙҙең ҡыҫҡаһы шул: хәрәм һәм тыйылған эштәргә сәбәп булмағанда, әҙәп үә инсаф юлынан айырылмай йөрөгәндә ҡатындарҙың йыназа оҙатыуҙары Ислам шәриғәтендә тыйылған һәм хәрәм эш түгел. Ирҙәр юҡ ваҡытта бит йыназа оҙатыу бөтөнләйе менән ҡатындарға йөкләтелә.\nМосолман булғандар араһынан ғәскәри эште үтәүселәр, ғәскәри тәртип йәки ғәҙәттәргә күрә мәрхүм музыка үә тантаналар менән оҙатылһа, беҙ мосолмандарға бының бәйләнеше юҡ. Был нәмәләр сит диндәргә хас хөкөм дә түгел, бәлки, хөкүмәттең рәсми ғәҙәттәре һәм үҙҙәренсә донъяуи бер ихтирамдары ғына. Мосолмандарға бындай вазифаны үҙ исеме менән үтәү генә тыйыла. Сөнки бындай хәлгә ниндәйҙер өмөт бағлауҙың файҙаһы юҡ. Ҡәберҙәргә сәскәләр ҡуйыу ҙа шундай уҡ иҫәпкә инә. Донъя һәм Ахирәт өсөн файҙаһы булмаған бер нәмә өсөн мал түгеүҙең Аллаһ тарафынан тыйылған исрафҡа әйләнеүе бар. Ахирәт сәфәре үҙенә хас булған рәүештә күңелдәргә нескәлек биреп, ғибрәт һәм моң ҡалдырып китә торған бер ғәмәл.\nКемдең генә йыназаһы үтмәһен, ул мосолман, кәрәк башҡа милләттән булған кешенең йыназаһы булһын.\nҮтеп киткән йәки осраған ваҡытта уға ҡарата иғтибарһыҙ йә илтифатһыҙ булыу — әҙәпһеҙлек. Уларҙы берәр төрлө ҡурҡыу үә хөрмәт итеү ғәләмәттәре булмаһа ла: «Бындай хәлдәр инде бөтә беҙҙең дә башыбыҙға киләсәк, Аллаһы Тәғәлә Үҙе мәрхәмәт күрһәтә күрһен!» — тип оҙатып ҡалырға тейешлебеҙ. Ғабдулла бин Ғүмәр менән Ибн Әл-Ғас пәйғәмбәребеҙҙең:\nКафырҙар йыназаһы үткән ваҡытта ла аяҡ өҫтө тороп баҫығыҙ, был эш йәндәрҙе алыусы Аллаһы Тәғәләне ололау була», — тигән һүҙҙәрен килтерә.\n«Шәриғәт һәм аҡыл ҡаршыһында яҡшылыҡ тип һаналған һәр эш диндә саҙаҡаға тиңләшә. Ҡәрҙәшеңә асыҡ йөҙ менән ҡарауың да — яҡшылыҡ, һыу алырға килеүсе кешегә шишмәнән, ҡойонай һыу алып бирешеүең дә — яҡшылыҡ».\nТимәк, ҡулың менән нәмәлер биреү генә түгел, ғөмүмән кешеләргә ҡарата бер игелек эшләүең дә — саҙаҡа һәм был йәһәттән ҡарағанда фәҡирҙең дә кемгәлер саҙаҡа биреп йәки игелек эшләүҙәре менән сауапҡа өлгәшеүҙәре мөмкин. Ҡайһы бер хәҙистәргә ҡарағанда, кемгәлер яманлыҡ эшләргә мөмкинлегең булып та унан тыйылып ҡалыу, кешеләрҙе лә асыҡ йөҙ менән ҡаршы алыу ҙа саҙаҡаға тиңләшә икән, донъяла ваҡытта малым булманы, изгелек эшләргә көсөм етмәне, тиергә бер кемдең дә хаҡы булмаҫ.\nРизаитдин бине Фәхретдин «Жәүәмиғүл кәлим-шәрхе». 525—530-сы биттәр\nЭта запись написана автором Назир Сабитов, 13.01.2018 в 00:55, и размещена в категории Дин. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


1900 йылдың яҙында эшсе - китап төпләүсе Александр Крылов\nӨфөлә һөргөндә булған Н. К. Крупскаяны үҙенең дуҫы - тимер юл оҫтаханаһында слесарь булып эшләүсе Иван Якутов менән таныштыра. "Искраның" таяныс пункты етәксеһе менән осрашыу л енинсы - революционерға ҙур йоғонто яһай. "... Тимер юлдар м енән элемтәне өҙмәнек, - тип хәтерләй Надежда Константиновна . - Унда 12 кешенән торған эшсе социал - демократтар түңәрәг е эшләй ине. Иң әүҙеме эшсе Якутов булыуы иҫтә ҡалған. Ул миңә\nкитап һорап торорға йәки һөйләшергә инә торғайны... Бик яҡш ы конспиратор булды, шау - шыуҙы, маҡтаныуҙы, шаштырыуҙы йән е һөймәне..."\nИван Степанович Якутов 1868 йылдың 20 июнендә Өфө губернаһы Бөрө өйәҙенең ( бөгөнгө Асҡын районы) Королево ауылында донъяға килә. Бала сағында уҡ байҙарға бил бөгә. Йә\nкөтөүсе ярҙамсыһы булып яллана, йә баҫыуҙа тир түгә, сөнки атаһына ҙур ғаиләне ҡарауы ауырға тура килә. Приход\nучилищеһын тамамлағандан һуң, ун өс йәшендә ул ауылдан сығып китә һәм үҙаллы хеҙмәт юлын башлай. Слесарь, токарь уҡыусыһы, машинист ярҙамсыһы булып эшләй. Һәм 1893 йылда\nӨфө тимер юлында эшкә төпләнә.\n1900 йылда И. С. Якутов В. И. Ленин менән осраша.\n" И. С. Якутов талантлы ойоштороусы, ал - ял белмәүсе пропагандасы һәм ялҡынлы агитатор кеүек ҡиммәтле сифаттарҙы үҙендә тупланы, - тип хәтерләй хеҙмәттәштәре. Ул "экономиста р" һәм эсерҙәр тәҡдим иткән иҡтисади көрәш һәм террорҙың Өфө\nсоциал - демократтарын ниндәй юлға этәргәнен алдан күҙаллай\nбелде һәм "Социал - демократтарҙың һәм социалист - революционерҙарҙың Урал союзына" ҡаршы торҙо".\nВластар революционерҙың һәр аҙымын күҙәтә. "Йыйылған мәғлүмәттәр буйынса, Якутов Өфө тимер юл оҫтаханалары эшселәре араһында социал - демократтар партияһы башлығы булып таныла, унда аҙна һайын эшселәрҙең йыйылышы үтә, уларға енәйәткә өндәүсе брошюралар таратыла..." - тип әйтелә жандарм хәбәрҙәренең береһендә. Тентеүҙәр башлана. Ҡулға алыныуҙан ҡотолоп ҡалыу маҡсатында Иван Степанович Якутов Омск ҡалаһына йүнәлә. Был хәл 1902 йылдың май айында була, күрәһең, сөнки нәҡ ошо ваҡытта ул полицияның айырыуса ҡаты күҙәтеүе аҫтында була. Шул уҡ йылдың ноябрь айында Омск\nҡалаһында тимер юлсылар стачкаһын ойоштора һәм үткәрә. Был турала "Искра" гәзитенең 1902 йылдың 15 декабрендә сыҡҡан һанында хәбәр ителә. Тимер юл министрлығы эшселәргә\nташлама яһарға мәжбүр була. Әммә фетнәнән һуң Якутов ҡулға\nалына һәм 1903 йылдың февраль айында эшенән бушатыла.\nРеволюцион көрәш юлдары уны Иркутск ҡалаһына алып килә. Эшкә урынлашҡандан һуң ул депо һәм оҫтахана эшселәре араһында тағы ла марксистар түңәрәге ойоштора, РСДРП составына инә. Иван Степанович Якутов Өфөлә генә түгел, Омск , Иркутск ҡалаларында ла эшселәрҙең етәксеһе һәм юлбашсыһы булып таныла.\nӘммә жандармдарҙың эҙәрлекләүе дауам итә. Бер көнө ул ҡулға алына һәм полицияның айырым күҙәтеүе аҫтына йәшәү башлана. Өфөнөң социал - демократы өҫтөнән суд 1905 йылдың 8\nоктябрына тәғәйенләнә. 27 сентябрь көнө Якутов ғаиләһе менән бергә этап буйынса Өфөгә килә.\nӘммә суд эше туҡтатыла. Ғәйепләнеүселәр 1905 йылдың 17 октябрь Манифесы буйынса иреккә сығарыла. РСДРП комитеты эшселәрҙе тулы еңеүгә тиклем көрәшергә саҡырыуын дауам итә. Якутов та оҙаҡ уйламай революция эшенә ҡушыла. Уның етәкселеге аҫтында тимер юл оҫтаханалары эшселәре ҡораллы сығышҡа әҙерләнә. Иван Степанович һәм уның иптәштәре элекке эш урындарын биләүенә ирешә. Йыйыу цехы слесары стачка комитеты рәйесе булып китә. Етенсе декабрь көнө, ҡораллы сығышҡа тиклем ике көн ваҡыт ҡалғас, тимер юл оҫтаханалары эшселәренең тәҡдиме буйынса И. С. Якутов етәкселегендә Өфө эшсе депутаттар советы төҙөлә.\n9 декабрь көнө тимер юл оҫтаханаларында ҡораллы баш күтәреү мәсьәләһен тикшереү өсөн дөйөм ҡала митингыһы йыйыла. Унда ике меңгә яҡын эшсе, уҡыусылар, хеҙмәткәрҙәр\nҡатнаша. Сараны И. С. Якутов аса. Сығыш яһаусылар илдәге\nреволюцион ваҡиғалар тураһында һүҙ алып бара, ҡораллы\nсығыш яһауға саҡыра. Ҡала властары митингыны таратыу өсөн казактар һәм һалдаттар ебәрә. Офицер ҡорал ҡулланыу менән янай. "Көс ҡулланыуға беҙ ҡорал менән яуап бирәсәкбеҙ", - ти п\nбеледрә совет рәйесе. Икенсе иҫкәртеүҙән һуң дружинниктар\nбер нисә шартлатҡыс ырғыта. Дүрт һалдат яралана, ҡалғандар ы артҡа сигенә. Әммә көрәш тигеҙ булмауы сәбәпле, совет ҡораллы фетнәне туҡтатырға ҡарар итә.\nСығышта ҡатнашыусыларҙы, һәм беренсе сиратта уны ойоштороусыларҙы ҡаты яза көтә. Өфөнөң РСДРП комитеты ҡарары буйынса И. С. Якутов Харьковҡа юл тота.\n1906 йылдың сентябрь айында Харьков ҡалаһында И. С. Якуто в жандармдар ҡулына эләгә һәм Өфө губерна төрмәһенә оҙатыла.\nӨфөнөң ваҡытлыса хәрби суды Якутовты ғәйепләү эшен ҡарай\nһәм 1907 йылдың 7 ноябренә ҡараған төндә Иван Степанович\nӨфө төрмәһенең ихатаһында язаға тарттырыла. Күп йылдар үткәс, Н. К. Крупская был турала түбәндәгеләрҙе яҙа: "Уны тө рмә ихатаһында үлтерәләр, ә төрмә камераларындағы әсирҙәр ун ы бер ҡасан да онотмаясаҡтары һәм уның өсөн үс аласаҡтары тураһында ант итә".\nИван Якутов урамы Өфөнөң Совет районында урынлашҡан. Был исем уға 1955 йылдың 14 июнендә бирелә.


Күңел талабы ҡушҡан эш тә, табыш алыу ысулы ла... » «Йәшлек» гәзите | Газета «Йәшлек»\nГазета "Йәшлек" » Махсус биттәр » Күңел талабы ҡушҡан эш тә, табыш алыу ысулы ла...\n22.01.2019 Күңел талабы ҡушҡан эш тә, табыш алыу ысулы ла...\nӨфө ҡалаһында йәшәүсе Рәйлә Мәүлитова – йәш әсә. Әле өйҙә йәш ярымлыҡ Искәндәрҙе ҡарау менән мәж килә. Әлбиттә, декрет аҡсаһына йәшәү еңелдән түгел, гел ир елкәһендә ятыу ҙа ялҡыта, әҙерәк ҡул аҡсаһы туплау, унан ниндәйҙер файҙа күреү күңелгә йылылыҡ өҫтәй, тип йылмая ул. Табыш алыуҙың төрлө юлын уйлағандан һуң ҡатын-ҡыҙҙар араһында күптән модаға ингән керпек үҫтереү курсында уҡый.\n– Һәр ҡатын-ҡыҙ матур булырға ынтыла. Берәүҙәр модаға ярашлы кейенә, икенселәр күберәк төҫ-башына өҫтөнлөк бирә, керпек үҫтерә, ҡаштарына татуаж яһай, тырнаҡтарына педикюр, маникюр эшләтә. Ә мин өсөнсөләр рәтен тулыландырам: гүзәл затты тағы ла матурыраҡ итәм, уларҙың оҙон керпекле булыу хыялын тормошҡа ашырам. Эшемдә яҡшы ҡорамалдар һәм материалдарҙы ғына ҡулланам, – ти уңған хужабикә.\nБигерәк тә байрамдар алдынан клиенттары күп уның. Керпектәрҙе үҫтереп кенә өлгөр.\nШулай уҡ Яңы йыл алдынан тағы ла бер табышлы кәсеп – мандарин һәм шыршы ботаҡтарын ҡушып, гөлләмә яһау. Был тауарға ла һорау ҙур. Үҙенсәлекле күстәнәс бит.\nГүзәллеккә ғашиҡ ҡыҙҙың, керпек үҫтереүҙән тыш, тағы ла башҡа шөғөлдәре лә күп. Мәҫәлән, рауза сәскәләре эшләп, сәс ҡыҫтырғыстарҙы биҙәү, брошкалар эшләү, туйҙарға шарап шешәләрен, егет һәм ҡыҙ итеп, төрлө таҫмаға матурлап урау. Әлбиттә, бындай матурлыҡты күңеле илаһи гүзәллеккә тартылғандар ғына яһай алалыр!\nХыялланып, ҡул ҡаушырып, кемдәндер көтөп ятһаң, тормош алға бармай. «Ялҡау – сәбәбен, йүнсел әмәлен таба» тигән халыҡ мәҡәлен иҫтән сығармайыҡ.\nАвтор: Г. СОЛТАНОВА\n20.02.2019 - Махсус биттәр Шоколадлы сыр\n21.02.19 Афғанстан беҙҙең яҡташтар яҙмышында


«Киске Өфө» гәзитенең сайты - ЕЙӘНСУРА ҺАНДУҒАСЫ - 2020 - Мәҡәләләр\nСибай ҡалаһында башҡорт йырын башҡарыусыларҙың XV "Ирәндек моңдары" төбәк-ара конкурсы тамамланды. Еңеүсе бәхете Ейәнсура һандуғасы - Әлфиә Мырҙабаеваға йылмайҙы һәм ул бәйгенең төп бүләге -"Лада гранта" автомобиленә лайыҡ булды. Еңеүсегә елле бүләкте Башҡортостан Башлығы Радий Хәбиров тапшырҙы.\n34 йәшлек йырсы сығышы менән Ейәнсура районының Ярғайыш ауылынан. Әлфиә Рәил ҡыҙы конкурс тарихында һәүәҫкәр башҡарыусылар араһынан Гран-при яулаған тәүге конкурсант. "Ирәндек моңдары"нда ул 2010 йылдан ҡатнаша. "Бәйгелә халҡыбыҙҙың иң зарлы, киң диапазонлы йырҙарының береһе "Буранбай"ҙы башҡарҙым. Уны мин Абдулла Солтанов яҙмаларын тыңлап өйрәндем. Көсөмә ышандым, еңеүгә ынтылышым көслө булды. Музыкаль белемем бөтөнләй юҡ. Хужабикә булараҡ, ир, балалар бағып, өйҙә ултырам. Водитель таныҡлығым бар, тыуған яғыма машинаны үҙем йөрөтөп ҡайтасаҡмын", - тине Әлфиә Мырҙабаева конкурсты ойоштороусыларға ҙур рәхмәттәр белдереп.\nСибай ҡалаһының 65 йыллығы, "Урал аръяғы" инвестиция форумы сиктәрендә ойошторолған XV башҡорт халыҡ йырҙарын башҡарыусыларҙың төбәк-ара "Ирәндек моңдары" конкурсының үҙәк майҙанда үткән йомғаҡлау сараһын республиканың мәҙәниәт министры Ә.И. Шафиҡова асты. Мәртәбәле конкурста быйыл республикабыҙҙың төрлө ҡала һәм райондарынан, Мәскәү өлкәһенән, Ханты-Манси автономиялы округынан, Татарстандан, Силәбе өлкәһенән 183 кеше ҡатнашты. Шуларҙың 56-һы балалар булыуы халыҡ йырын башҡарыусыларҙың яңы быуыны үҫеп килеүен күрһәтте. Балаларҙың 11-е Гала-концертта ҡатнашты.\nБәйгелә Айзель Әҙелбаева, Рәмил Ҡотосов, Арсен Кәримов - III, Розалия Аҫылғужина, Юнир Һағынбаев, Ғаяз Ғәйетбаев - II, Гөлдәр Аллабирҙина, Фәттәх Аралбаев, Алмас Сирусин I урын яуланы. Балалар араһында Гран-приға Сибай ҡалаһынан Мира Харрасова лайыҡ булды. Мираға 16 йәш, ул сәнғәт мәктәбе тәрбиәләнеүсеһе. Моңло тауышлы ҡыҙ быйыл ҡалала үткән "Урал аръяғы тауышы" шоу-проектында ла уңышлы сығыш яһаны. Халыҡ йырҙарын еренә еткереп, күңелен биреп башҡарыусы Мира 30 мең һум аҡсалата премия, электрон самокат менән бүләкләнде.\nӘйткәндәй, быйылғы "Ирәндек моңдары" конкурсы башҡа йылдарҙағынан айырыла. Бәйгенең I туры Сибай ҡалаһының "Мир" йәштәр йортонда онлайн форматта ойошторолдо.\nЖюри составы яңырҙы: бәйгеселәрҙе Башҡортостандың халыҡ артисы Азамат Тимеров, Иҙел Аралбаев, Сөмбөл Моратова, Раян Алтыншин, Рөстәм Шаһбалов, Эльвира Әхмәтйәнова баһаланы. Йырсыларҙың һәләттәрен баһалаусы 5 артист та төрлө йылдарҙағы "Ирәндек моңдары" бәйгеһе еңеүселәре. Улар ярышты төптән белгәнгә лә ғәҙел хөкөм сығарҙы.\n- Халыҡ йырын автомобиль алам тип түгел, ә уны еренә еткереп өйрәнәм, оҫта башҡарам тип йырларға кәрәк, - тигән фекер белдерҙе жюри рәйесе, Башҡортостандың халыҡ артисы Азамат Тимеров. - Элек иң яҡшы йырлаған кешегә бер ат биргәндәр. Ул ваҡытта ат иң затлы бүләк һаналған. Бөгөн оҫта йырсыға бер машина бирәләр. Ул техника әллә нисәмә ат көсөнә эйә. Ә сифат барыбер аҡһай. Быйыл профессиональ йырсыларға ҡарағанда һәүәҫкәрҙәр көслөрәк булды. Уларҙың тауышы ла көслө, моңо ла, башҡарыу техникаһы ла шәп ине. Улар һирәк башҡарылған йырҙар йырлауҙары менән дә оттолар.\nТағы шундай яңылыҡ бар: жюри халыҡ йырҙарын башҡарыусыны моңло тип тапһа, йәшел төймәгә баҫты. Йырҙы еренә еткереп йырламаусыларҙы ҡыҙыл төҫ туҡтатты.\nШуны билдәләп китеү зарур: конкурстың беренсе туры ла, икенсеһе лә республиканың "Сәләм" , СТВ, Ютуб каналдары аша тура эфирға сыҡты. Конкурс барышын республиканан ситтә йәшәүселәр ҙә ҡарай алды.


Раевка ауылында һыу таҙартыу станцияһы төҙөлә\n19 Сентябрь 2019, 14:06\nЛаборатория тикшереүҙәренән күренеүенсә, беҙҙә һыуҙың татырлылығы -14,24 мг-экв/л, ә норма буйынса ул 7-10 мг-экв/л булырға тейеш\nРайон үҙәгендә эсәр һыуҙың бик үк сифатлы булмауы бер кемгә лә сер түгел. Күптәр үҙ мөмкинлектәренә ҡарап, һыуҙы эргәләге шишмәнән барып алырға тырыша. Һыу таҙартыу станцияһы төҙөү мәсьәләһе күптән инде көн ҡаҙағында.\n“Таҙа һыу” федераль проектына ярашлы, эсәр һыу сифатын яҡшыртыу буйынса төбәк программаһы сиктәрендә Әлшәй, Баймаҡ, Бишбүләк, Бөрө, Благовар, Благовещен, Дәүләкән, Иглин, Ҡалтасы, Ҡыйғы, Кушнаренко, Мәсетле, Стәрлетамаҡ, Өфө, Федоровка, Хәйбулла, Саҡмағош, Шишмә райондары һәм Стәрлетамаҡ ҡалаһында 29 һыу менән тәьмин итеү объектын төҙөү, реконструкциялау йәиһә яңыртыу күҙаллана. Был пландарҙы тормошҡа ашырыу һөҙөмтәһендә республиканың 45 ауыл-ҡалаһында йәшәүсе 200 мең кеше сифатлы эсәр һыу менән тәьмин ителәсәк.\nРайоныбыҙҙың Раевка ауылында төбәк программаһы буйынса һыу һәм һыу үткәргесте таҙартыу станцияһы төҙөргә ниәтләйҙәр.\n- Район үҙәгендә һыуҙың сифаты санитария талаптарына тап килмәй. Лаборатория тикшереүҙәренән күренеүенсә, һыуҙың татырлылығы -14,24 мг-экв/л, ә норма буйынса ул 7-10 мг-экв/л булырға тейеш, - ти район хакимиәтенең торлаҡ-коммуналь хужалығы буйынса белгесе Альбина Сәлихова. – Татырлылыҡ күрһәткесен һыуҙы таҙартып ҡына кәметеп була.\nОшо мәсьәлә буйынса район хакимиәтендә “Арион” йәмғиәте проект ойошмаһы, “Башкоммунэнерго” йәмғиәте, энергия менән тәьмин итеүсе ойошмалар вәкилдәре ҡатнашлығында кәңәшмә үтте. Унда аныҡ сроктар билдәләнеп, таҙартыу ҡоролмаһын проектлау мәсьәләләре ҡаралды.


8 Ғинуар 2011, 14:17\nБашҡортостан Президенты Рөстәм Хәмитов Эрнст Исаевты Башҡортостан Республикаһы Хөкүмәте Премьер-министры урынбаҫары – БР ауыл хужалығы министры итеп тәғәйенләү тураһындағы Указға ҡул ҡуйҙы.\nЭрнст Фәрит улы Исаев Өфөлә тыуған, Өфө дәүләт нефть техник университетын (элек – институт) тамамлаған. «Башнефть» производство берекмәһенең Быраулау эштәре идаралығында слесарь, мастер, өлкән механик, Өфө авиация институтында баш инженер, «Лигас» коммерция инновация үҙәгенең техник директоры, «Вест Фуд», «Нерал» йәмғиәттәренең генераль директоры, «Нерал» компаниялар төркөмө президенты булып эшләй.\n2003 йылда Башҡортостан Республикаһы Дәүләт Йыйылышы – ҡоролтай депутаты итеп һайлана. 2007 йылдан әлеге ваҡытҡа тиклем – РФ Федераль Йыйылышының Дәүләт Думаһы депутаты, Аграр мәсьәләләр буйынса комитет ағзаһы.\nБашҡортостан Президентының икенсе Указы менән Азат Йыһаншин БР ауыл хужалығы министры вазифаһынан бушатылды. Республика Хөкүмәте ҡарары менән ул БР ауыл хужалығы министрының беренсе урынбаҫары итеп тәғәйенләнде.


Ғафури Зөһрә Камалетдин ҡыҙы — версиялар араһындағы айырма — Башҡорт Википедияһы\nҒафури Зөһрә Камалетдин ҡыҙы — версиялар араһындағы айырма\nҒафури Зөһрә Камалетдин ҡыҙы (үҙгәртергә)\n06:58, 17 сентябрь 2021 версияһы\n329 байт алынған , 1 месяц назад\nВК абруйлы сығанаҡ түгел\n11:32, 24 июль 2021 версияһы (төҙәтеү)\n06:58, 17 сентябрь 2021, ағымдағы версия (төҙәтеү) (кире алырға)\n(ВК абруйлы сығанаҡ түгел)\n'''Ғафури (Насырова) Зөһрә Камалетдин ҡыҙы''' ([[1892 йыл]] — [[1938 йыл]]) — [[Башҡортостан]]дың халыҡ шағиры [[Мәжит Ғафури]]ҙың ҡатыны, алдынғы ҡарашлы ҡатын-ҡыҙ, уҡытыусы, тегенсе<ref>[https://ufa.bezformata.com/listnews/muza-mazhita-gafuri/9490712/ К 120-летию Зухры Гафури]</ref>.\nЗөһрәнең ата-әсәһе оҫта тегенсе була, атаһы — ир-ат өсөн, әсәһе — ҡатын-ҡыҙ кейеме тегә. Улар Тәвкилевтәрҙең зиннәтле һарайына яҡын ғына, йылға буйында урынлашҡан кескәй генә йортта йәшәгән. Һөнәрселек менән аҡса эшләгәнлектән, ер биләмәләре булмай. Балалары: Тәүфиҡә, Мәликә, Зәкиә, Зөһрә, Нуретдин һәм Имаметдин.\nАта-әсәһе вафат булғас, Тәүфиҡә апаһы ире менән Килемдә ҡала, ә ҡалған балаларҙы бояр Тәвкилев үҙенең Өфөләге имениеһына килтерә.\nИмаметдин менән Нуретдинде миллионер Кәримовтың магазинына эшкә урынлаштыра. Ҡыҙҙар гимназияла уҡый.\n2007 йылдың 22 декабрендә Зөһрә ханымдың тыуған ауылы Килемдә 115 йәшен тантаналы билдәләгәндә, БДУ профессоры [[Сафуанов Суфиян Ғаяз улы]] «Ҙур шағирҙың ҡатыны булыу еңелме?» тип аталған сығышында Мәжит Ғафури ғүмерендә Зөһрә ханымдың ҙур роле һәм әһәмиәте тураһында һөйләне.\nҒафури династияһын Халыҡ шағирының бүләһе, Хәлиттең улы - — Мирсәйет дауам итә<ref>[https://proza.ru/2012/01/28/1377 Муза народного поэта]</ref>.\n* [[Мәжит Ғафуриҙың мемориаль йорт-музейы]]\n* [https://vk.com/wall-80949146_1577 Мемориальный дом-музей Мажита Гафури]\n* [https://kulturarb.ru/ru/persony/gafuri-mazhit Культурный мир Башкортостана. Гафури Мажит]\n* [https://proza.ru/2012/01/28/1377 Муза народного поэта]\nhttps://ba.wikipedia.org/wiki/Махсус:Сравнение_версий/1072669 ҡабул ителгән